Cibdol CBD Nasal spray - Ρινικό σπρέι | Hemplife\nΑρχική σελίδα / Shop / Hemp Care / Cibdol CBD Nasal spray – Ρινικό σπρέι\nCibdol CBD Nasal spray – Ρινικό σπρέι\nΚωδικός προϊόντος: CDNA-0010\nΤο ρινικό σπρέι CBD της Cibdol με ευκάλυπτο, έχει σχεδιαστεί για να βοηθήσει στην ρινική συμφόρηση των αεραγωγών, αφήνοντάς τους ελεύθερους να αναζωογονηθείτε.\nCBD Ρινικό σπρέι: αναπνεύστε καθαρά όπως το αεράκι του βουνού\nΕίτε πρόκειται για μια παρουσίαση στη δουλειά, για τη φροντίδα των παιδιών, είτε για έναν ενεργό τρόπο ζωής, μην αφήσετε τη ρινική συμφόρηση να σας εμποδίσει να αξιοποιήσετε στο έπακρο τη ζωή. Τα κρυολογήματα ή ο η αλλεργική ρινίτιδα μπορούν να μας αφήσουν να αγωνιζόμαστε για αναπνοή καθώς τα ρινικά περάσματα μας κλείνουν. Αντ 'αυτού, καταπολεμήστε τη φρεσκάδα και την αγνότητα του αεράκι στην κορυφή του βουνού. Το ρινικό σπρέι CBD της Cibdol είναι μοναδικά σχεδιασμένο για να καθαρίσει τη ρινική συμφόρηση, αφήνοντάς σας να αισθάνεστε ανανεωμένοι, ενεργοποιημένοι και έτοιμοι να αντιμετωπίσετε οποιαδήποτε πρόκληση.\nΤο πλήρες φάσμα εκχύλισμα CBD, συνδυάζεται εξειδικευμένα με ευκάλυπτο και καψαϊκίνη για μια ολιστική λύση που μπορεί να χρησιμοποιηθεί καθημερινά για συμφόρηση που προκαλείται από κρυολογήματα ή αλλεργία. Η άμεση πρόσβαση στην κυκλοφορία του αίματος μέσω τριχοειδών στο ρινικό πέρασμα επιτρέπει στην CBD να απορροφάται γρήγορα για πιο άμεσα αποτελέσματα. Η επάρκεια της CBD σε συνδυασμό με την αναζωογονητική αίσθηση του ευκαλύπτου και τις αναλγητικές ιδιότητες της καψαϊκίνης παρέχουν αυτή την αίσθηση φρεσκάδας - όπως στα ψηλότερα ελβετικά βουνά. Η επιλογή των φυσικών συστατικών ανοίγει τους αεραγωγούς και μειώνει τον ρινικό ερεθισμό.\nΕάν θέλετε να αισθανθείτε αναζωογονημένοι με την αναλλοίωτη φρεσκάδα ενός αλπικού αέρα, επιλέξτε CBD ρινικό σπρέι από το Cibdol. Ποτέ μην αφήνετε τη ρινική συμφόρηση να σας εμποδίσει να αγκαλιάσετε ό, τι έχει να προσφέρει η ζωή!\nΠως χρησιμοποιείτε το "Cibdol CBD Nasal spray - Ρινικό σπρέι"\nΠεριεκτικότητα CBD : 50mg\nΕισπνεύστε απαλά και ψεκάστε μία φορά σε κάθε ρουθούνι, 2-3 φορές την ημέρα.\nΔιάρκεια ζωής : 3 μήνες μετά το άνοιγμα\nΦυλάσσετε σε ξηρό δωμάτιο σε θερμοκρασία μεταξύ 8 και 25 βαθμών. Προστατέψτε από το άμεσο ηλιακό φως και τη θερμότητα.


Booking.com : Ξενοδοχεία σε Πάτρα . Κάντε κράτηση ξενοδοχείου τώρα!\nΠάτρα: Βρέθηκαν 83 καταλύματα\nΔείτε τα αποτελέσματα για: Πάτρα\nGalaxy City Center Hotel Ανοίγει σε νέο παράθυρο\nΠάτρα Εμφάνιση στο χάρτη 300 μ. από το κέντρο\nMoxy Patra Marina Ανοίγει σε νέο παράθυρο\nΠάτρα Εμφάνιση στο χάρτη 1,6 χλμ. από το κέντρο\nΤο Moxy Patra Marina βρίσκεται στην Πάτρα, σε απόσταση 2,6χλμ. από την Πλατεία Ψηλά Αλώνια, και προσφέρει εστιατόριο, δωρεάν ιδιωτικό χώρο στάθμευσης, εποχική εξωτερική πισίνα και γυμναστήριο.\nAirotel Patras Smart Hotel Ανοίγει σε νέο παράθυρο\nΠάτρα Εμφάνιση στο χάρτη 1,1 χλμ. από το κέντρο\nΤο Patras Smart Hotel βρίσκεται στο νέο λιμάνι της Πάτρας, σε κοντινή απόσταση με τα πόδια από την εκκλησία του Αγίου Ανδρέα. Προσφέρει δωμάτια με δωρεάν Wi-Fi και σερβίρει ελληνικό πρωινό.\nThe Bold Type Hotel Ανοίγει σε νέο παράθυρο\nΠάτρα Εμφάνιση στο χάρτη 400 μ. από το κέντρο\nΤο The Bold Type Hotel βρίσκεται στην Πάτρα, σε απόσταση 400μ. από την Πλατεία Ψηλά Αλώνια, και προσφέρει γρήγορο check-in και check-out, υποαλλεργικά δωμάτια, εστιατόριο, μπαρ, κήπο και δωρεάν WiFi...\nAirotel Achaia Beach Ανοίγει σε νέο παράθυρο\nΚαστελλόκαμπος Εμφάνιση στο χάρτη 5 χλμ. από το κέντρο Μπροστά σε παραλία\nΤο παραθαλάσσιο Airotel Achaia Beach περιλαμβάνει δωμάτια με μπαλκόνι και θέα στον Πατραϊκό Κόλπο, στα βουνά και στη γέφυρα Ρίου-Αντιρρίου. Διαθέτει πισίνα, γυμναστήριο και σάουνα.\nΠάτρα Εμφάνιση στο χάρτη 250 μ. από το κέντρο\nΤο Mediterranee βρίσκεται στο κέντρο της Πάτρας, σε απόσταση 9 λεπτών με τα πόδια από την πλατεία Ψιλά Αλώνια και διαθέτει μπαρ.\nAdonis City Hotel Ανοίγει σε νέο παράθυρο\nΠάτρα Εμφάνιση στο χάρτη 600 μ. από το κέντρο\nCity Loft Hotel Ανοίγει σε νέο παράθυρο\nΠάτρα Εμφάνιση στο χάρτη 750 μ. από το κέντρο\nAstir Ανοίγει σε νέο παράθυρο\nΠάτρα Εμφάνιση στο χάρτη 500 μ. από το κέντρο\nMaison Grecque Hotel Extraordinaire Ανοίγει σε νέο παράθυρο\nΨηλά Αλώνια, Πάτρα Εμφάνιση στο χάρτη 400 μ. από το κέντρο\nHotel Tzaki Ανοίγει σε νέο παράθυρο\nΠάτρα Εμφάνιση στο χάρτη 5 χλμ. από το κέντρο Μπροστά σε παραλία\nΤο Tzaki hotel & restaurant Patras βρίσκεται στην παραλία Προαστίου, σε απόσταση 1χλμ. από το Ρίο και 4χλμ. από το κέντρο της Πάτρας. Παρέχει δωμάτια με δωρεάν Wi-Fi και θέα στον Πατραϊκό Κόλπο.\nMarie Palace Ανοίγει σε νέο παράθυρο\nΠάτρα Εμφάνιση στο χάρτη 450 μ. από το κέντρο\nΤο Marie Palace είναι ένα boutique ξενοδοχείο στην Πάτρα, που προσφέρει καφέ μπαρ και αίθουσα πρωινού.\nEl Greco Ανοίγει σε νέο παράθυρο\nΠάτρα Εμφάνιση στο χάρτη 350 μ. από το κέντρο\nΦιλικό και άνετο, το El Greco προσφέρει καθαρά και κλιματιζόμενα δωμάτια με δωρεάν Wi-Fi και εύκολη πρόσβαση στη στάση λεωφορείων, το σιδηροδρομικό σταθμό και το λιμάνι.\n1BD Apartment in the Center Ανοίγει σε νέο παράθυρο\nΤο 1BD Apartment in the Center βρίσκεται στην Πάτρα, σε απόσταση 800μ. από το Λιμάνι και 1χλμ. από την Πλατεία Ψηλά Αλώνια. Αυτό το κατάλυμα προσφέρει κλιματισμό, μπαλκόνι και δωρεάν Wi-Fi.\nStudio 20 (the best spot in town !) Ανοίγει σε νέο παράθυρο\nΠάτρα Εμφάνιση στο χάρτη 100 μ. από το κέντρο\nΤο Studio 20 (the best spot in town!) βρίσκεται στην Πάτρα και προσφέρει κλιματισμό και μπαλκόνι. Το κατάλυμα είναι σε απόσταση 3,6χλμ. από το Παμπελοποννησιακό Στάδιο και 1χλμ.\nGreece Apartments now Ανοίγει σε νέο παράθυρο\nΠάτρα Εμφάνιση στο χάρτη 5 χλμ. από το κέντρο\nΤο Greece Apartments now βρίσκεται στην Πάτρα, σε απόσταση 2,3χλμ. από το Παμπελοποννησιακό Στάδιο. Αυτό το κατάλυμα προσφέρει κήπο και δωρεάν WiFi.\nLovely Apartments Ανοίγει σε νέο παράθυρο\nΠάτρα Εμφάνιση στο χάρτη 3,8 χλμ. από το κέντρο\nΤο Lovely Apartments βρίσκεται στην Πάτρα. Το κατάλυμα προσφέρει μονάδες με δωρεάν ιδιωτικό χώρο στάθμευσης.\nSealoft Ανοίγει σε νέο παράθυρο\nΠάτρα Εμφάνιση στο χάρτη 2,5 χλμ. από το κέντρο Μπροστά σε παραλία\nΤο Sealoft βρίσκεται στην Πάτρα, σε απόσταση 3,5χλμ. από την Πλατεία Ψηλά Αλώνια και 3,8χλμ. από το Λιμάνι της Πάτρας, προσφέροντας δωρεάν WiFi, κλιματισμό και κήπο.\nF.T.P Luxury Rooms Ανοίγει σε νέο παράθυρο\nΠάτρα Εμφάνιση στο χάρτη 550 μ. από το κέντρο\nΤο F.T.P Luxury Rooms βρίσκεται στην Πάτρα στην Πελοπόννησο, κοντά στην Πλατεία Ψηλά Αλώνια και το Ρωμαϊκό Θέατρο. Προσφέρει δωρεάν WiFi και δωρεάν ιδιωτικό χώρο στάθμευσης.\nDelfini Hotel Ανοίγει σε νέο παράθυρο\nΠάτρα Εμφάνιση στο χάρτη 2,5 χλμ. από το κέντρο\nΤο Delfini Hotel βρίσκεται στην Πάτρα και προσφέρει κλιματιζόμενα καταλύματα με δωρεάν Wi-Fi και μπαλκόνι ή βεράντα.\nΙlias rooms Ανοίγει σε νέο παράθυρο\nΠάτρα Εμφάνιση στο χάρτη 3,1 χλμ. από το κέντρο\nΤο Ιlias rooms βρίσκεται στην Πάτρα, σε απόσταση 2,1χλμ. από το Παμπελοποννησιακό Στάδιο και 3,4χλμ. από την Πλατεία Ψηλά Αλώνια. Προσφέρει δωρεάν WiFi, κλιματισμό και πρόσβαση σε κήπο.\nCosy Ανοίγει σε νέο παράθυρο\nΤο Cosy βρίσκεται στην Πάτρα, σε απόσταση 1,7χλμ. από την Πλατεία των Ψηλών Αλωνιών και 1,8χλμ. από το Παμπελοποννησιακό Στάδιο. Το κατάλυμα διαθέτει κλιματισμό, μπαλκόνι και δωρεάν WiFi.\nCHRYSSA - ΧΡΥΣΑ Ανοίγει σε νέο παράθυρο\nΠάτρα Εμφάνιση στο χάρτη 800 μ. από το κέντρο\nΤο CHRYSSA - ΧΡΥΣΑ βρίσκεται στην Πάτρα, σε απόσταση 800μ. από την Πλατεία Ψηλά Αλώνια. Προσφέρει κοινόχρηστο lounge, δωρεάν WiFi, κοινόχρηστη κουζίνα και ATM.\nMAGNOLIA City Suite Ανοίγει σε νέο παράθυρο\nΠάτρα Εμφάνιση στο χάρτη 50 μ. από το κέντρο\nΤο MAGNOLIA City Suite βρίσκεται στην Πάτρα, σε απόσταση 700μ. από την Πλατεία Ψηλά Αλώνια και 1,3χλμ. από το Λιμάνι της Πάτρας. Προσφέρει κλιματισμό, μπαλκόνι και δωρεάν WiFi.\nChryssa’s Studio Deluxe (2 persons) No2 Ανοίγει σε νέο παράθυρο\nΠάτρα Εμφάνιση στο χάρτη 4,7 χλμ. από το κέντρο\nΤο Chryssa’s Studio Deluxe (2 persons) βρίσκεται στην Πάτρα, σε απόσταση 5χλμ. από την Πλατεία Ψηλά Αλώνια, 6χλμ. από το Λιμάνι της Πάτρας και 7χλμ. από το Παμπελοποννησιακό Στάδιο. Προσφέρει βεράντα....\nΑπόσταση από το κέντρο του προορισμού Πάτρα\nΛιγότερο από 5 χλμ. 77\nΚάστρο της Πάτρας 28\nΕκκλησία Αγίου Ανδρέα 28\nΛιμάνι της Πάτρας 16


media-industry: Συμψηφίζοντας το κόστος της F1\nΣυμψηφίζοντας το κόστος της F1\nF1: Σε συμφωνία για το συμψηφισμό του διαφημιστικού χρόνου των αγώνων της F1, που κατείχε η διαφημιστική εταιρεία Asset Oglivy Public Relations, προχώρησε η διοίκηση της ΝΕΡΙΤ. Όπως προκύπτει από την απόφαση του ΔΣ της εταιρείας, ύστερα από γνωμοδότηση της Νομικής Συμβούλιο, η ΝΕΡΙΤ αναδέχεται οφειλή που ύψους 426.478,80 ευρώ (πλέον) ΦΠΑ που είχε η ΔΤ, έναντι της Asset Oglive για τα δικαιώματα της F1.\nOTE TV: Όλα όσα έγιναν στο παρκέ αλλά και στο παρασκήνιο του μεγάλου ντέρμπι του μπάσκετ ανάμεσα στον Ολυμπιακό και τον Παναθηναϊκό, παρουσιάζει η εκπομπή Pick n’ Roll απόψε (21:00, OTE SPORT 4HD). Καλεσμένος του Βασίλη Σκουντή θα είναι ο παίκτης του Ολυμπιακού Βαγγέλης Μάντζαρης.\nAction24: Η Μαριάννα Πυργιώτη και η Μαρία Νταλιάνη, παρουσιάζουν την νέα πολιτική εκπομπή «Αριστερά- Δεξιά» από την Τετάρτη 7 Ιανουαρίου 2015, (23.00). Το κανάλι ετοιμάζεται για τις εκλογές της 25ης Ιανουαρίου, διατηρώντας τις αθλητικές του εκπομπές.\nVolley League: Ο Γιάννης Χαριτωνίδης μοιράζει παιχνίδι «Στο Φιλέ» των καναλιών Novasports! Απόψε, (19:00, NS1-NS1HD) στην εκπομπή «Στο Φιλέ» με τον Παντελή Λώλη, καλεσμένος θα είναι ο πασαδόρος του Άρη, Γιάννης Χαριτωνίδης και μιλάει για Volley League.


ΔΟΡΥΦΟΡΙΚΑ ΝΕΑ Vu + Ultimo 4K: Ultra HD με υπογραφή Vu Plus - ΔΟΡΥΦΟΡΙΚΑ ΝΕΑ\nΗ ναυαρχίδα 4Κ της Vu Plus είναι πλέον ο Ultimo 4K, ο οποίος έρχεται με πλειάδα δυνατοτήτων hardware. O Ultimo 4K φέρει επεξεργαστή 20000 DMIPS, 4 GB μνήμη Flash και 3 GB DDR4, ενώ από πλευράς tuners, έχουμε 3 slots και συγκεκριμένα 2 dual FBC tuners και ένα dual DVB-S2 ή DVB-C/T2. Ακόμη, στη πρόσοψη έχουμε έγχρωμη TFT οθόνη 4’’, 2 Common Interface, 2 smartcard readers, καθώς και μία θύρα USB 2.0.\nΑκόμη, ο Ultimo 4K δέχεται εσωτερικό σκληρό δίσκο 3.5’’ ή 2.5’’, προκειμένου να αποτελεί ένα πλήρες PVR, ενώ το δίκτυο συμπληρώνει το ενσωματωμένο dual band Wi-Fi συμπεριλαμβανομένου και του 802.11 ac για ταχύτητες μέχρι και 1200 Mbps αλλά και το Bluetooth 4.0 για ασύρματο πληκτρολόγιο και ποντίκι.\nΣχετικά με τα FBC tuners, να αναφέρουμε ότι το φάσμα ψηφιοποιείται και στη συνέχεια είναι εφικτός ο ψηφιακός συντονισμός σε περισσότερα κανάλια, όπου το καθένα τροφοδοτεί έναν αποδιαμορφωτή με έξοδο video ή και IP. Στη περίπτωση του εν λόγω δέκτη, τo καθένα από τα 2 dual FBC tuners, μπορεί να συντονίσει σε 8 συχνότητες, με αποτέλεσμα να έχουμε διαθεσιμότητα 16 tuners, για παράλληλες εγγραφές ή streaming. Για την πλήρη εκμετάλλευση των εν λόγω tuners, απαιτείται Unicable LNB, καθώς με ένα απλό universal, τα 4 τμήματα της μπάντας Ku, δεν είναι διαθέσιμα συγχρόνως, διότι απαιτούν διαφορετική σηματοδοσία 0/22ΚΗz και 13/18V.\nΑκόμη, με τη δυνατότητα Wake On Wireless LAN, μπορούμε να ενεργοποιήσουμε τον δέκτη εξ αποστάσεως, προκειμένου πχ να εγγράψουμε ένα πρόγραμμα που είχαμε ξεχάσει να το προγραμματίσουμε.


Reality OverDose: Με τη ματιά ενός σκύλου αδέσποτου\nΜε τη ματιά ενός σκύλου αδέσποτου\nΚοιτάζω ντροπιασμένος αυτά τα άθλια κι αηδιαστικά δίποδα, που αρρωστημένα αναπνέουν μολύνοντας τον αγνό αέρα με τις βρώμικες,γεμάτες υποκρισία,ανάσες τους. Χλευάζω τον "ζηλευτό" και "σύγχρονό" τους κόσμο: απλώθηκαν φασιστικά και ρήμαξαν τη γή που τους δημιούργησε. "Κατέκτησαν" μια σπιθαμή απο το σύμπαν, πιστεύοντας παράλογα στη δύναμή τους και ,οϊμέ!,στην ανωτερότητά τους!!\nΚαι τι ειρωνία, ανήκουστη! Πολεμούν και καταστρέφουν με λύσσα τους ίδιους τους τους εαυτούς, γι'αυτή τη σπιθαμή που δεν τους ανήκει. Σκοτώνονται για ευτελείς κι προκάτ αξίες, ανήμποροι να κατανοήσουν το μεγάλο μηδέν της ύπαρξής τους. Βιάζουν μεθοδικά ο,τι ποιό ιερό τους κληροδοτήθηκε απο την ίδια τους τη φύση. Καταφέρνουν να χρησιμοποιούν τις δυνατότητες και τα προταιρήματά τους σπέρνοντας το θάνατο, μόνο για να θερίσουν τίποτα παρά περισσότερο θάνατο.\nΚαι σαν τύχει να βρεθούν μπροστά στην ωμή αλήθεια του είναι τους, τρομοκρατημένοι και με πανικό τρέχουν να κρυφτούν στα γκρίζα τους κουτιά, που αποκαλούν με έπαρση και αυτοθαυμασμό "ιδιοκτησίες". Ευευρίσκουν Θεούς των οποίων αποτελούν το αγαπημένο δημιούργημα και τρέχουν σ'εκκλησίες ζητιανέυοντας την αθανασία μιας ψυχής που δεν έχουν. Κρίνουν, καταδικάζουν κι αθωώνουν τη ζωή, λές και θα είχαν ποτέ το δικαίωμα να σβήσουνε τον ήλιο.\nΠάρoλα αυτά συνεχίζουν ν' αναπνέουν και να αυξάνονται υπό τις εντολές του θεοποιημένου εγωισμού τους, μόνο και μόνο γιατί λίγοι, ελάχιστοι, τολμούν να αγγίξουν το άπειρο πέρα από το μηδέν που τους περιτριγυρίζει.\nΑυτοί που γέυονται τη γνώση μιας παπαρούνας που ανθίζει, που νιώθουν την αγάπη δυο ερωτευμένων χελιδονιών, που γνωρίζουν τις ρυτίδες του ήλιου και μετρούν το φώς των αστεριών, αυτοί είναι οι μόνοι εραστές της ζωής.\nΟι υπόλοιποι σωριάζονται στο φόβο, το φθόνο, το φόνο και την ανυπαρξία.\nΑναρτήθηκε από RealityOverdose στις 12:46 π.μ.\nΕτικέτες άνθρωποι, ζωή, καθημερινή, ματιά, σκύλου\nΦράουλες, Ελλάδα 2008\nΑληθινές λέξεις, Αληθινή ζωή, αληθινοί άνθρωποι\nΑΡΡΩΣΤΗΜΕΝΗ, ΥΠΕΡΒΟΛΙΚΗ ΔΟΣΗ ΠΡΑΓΜΑΤΙΚΟΤΗΤΑΣ\nΗ απομυθοποίηση της παιδικής (μας) ηλικίας


Ο Στρατιωτης ΤΗΣ Αγαπης & της συγχωρεσεως: Η ΚΡΙΣΗ ΟΔΗΓΕΙ ΣΤΗΝ .... ΥΠΟΚΡΙΣΙΑ\nΗ ΚΡΙΣΗ ΟΔΗΓΕΙ ΣΤΗΝ . . . ΥΠΟΚΡΙΣΙΑ\nΤο Μυστήριο του Γάμου είναι ένα από τα επτά Μυστήρια της Εκκλησίας μας. Στην\nπιο σημαντική στιγμή της ζωής του ζευγαριού έρχεται η Εκκλησία μας να τους ευλογήσει, προκειμένου να ξεκινήσουν τη ζωή τους με την ευλογία του Θεού. Έτσι ατενίζουν τη νέα αυτή περίοδο της ζωής τους με αισιοδοξία και ελπίδα. Μυσταγωγός του Μυστηρίου είναι ο Ίδιος ο Ιησούς Χριστός.\nΤο σημαντικό αυτό Μυστήριο του Γάμου έχει αρχίσει εδώ και μερικά χρόνια να υποβαθμίζεται από τους ενδιαφερομένους και να θεωρείται απλώς μια επισημοποίηση της σχέσης τους. Στην Ορθόδοξη Ελλάδα μας τη θέση του Μυστηρίου του Γάμου έχει καταλάβει σε κάποιες περιπτώσεις ο πολιτικός γάμος, ο οποίος θεσπίστηκε το έτος 1982 και πραγματοποιείται στα δημαρχεία των πόλεων με τις «ευλογίες» του δημάρχου.\nΟ λόγος για την αύξηση τελέσεως πολιτικών γάμων έναντι θρησκευτικών λόγω διαφοράς κόστους.\nΣχετικό δημοσίευμα της εφημερίδος ΕΘΝΟΣ (Σάββατο 9 Μαρτίου 2013 σελ. 21), παρουσιάζει την αύξηση των πολιτικών γάμων και την μείωση των θρησκευτικών λόγω υψηλοτέρου οικονομικού κόστους του θρησκευτικού και χαμηλοτέρου του πολιτικού. Κάνοντας ένα υποθετικό κοστολόγιο καταλήγει ότι, το κόστος του θρησκευτικού γάμου ανέρχεται στο ποσό των 2.600 έως 4.200 €, στο ποσό αυτό στην εκκλησία αναλογεί το ποσό των 100 έως 500 €. Αντιστοίχως δε του πολιτικού γάμου ανέρχεται στο ποσό των 55 έως 600 €.\nΚαι εδώ λέμε ότι περισσεύει η υποκρισία. Και αναρωτιόμαστε: Τα 100 έως 500 ευρώ, που αναλογούν στην Εκκλησία, οδηγούν τα ζευγάρια στην τέλεση πολιτικού γάμου; Όχι βέβαια. Η Εκκλησία τελεί τα ιερά Μυστήρια και παρέχει τις υπηρεσίες της δωρεάν. Τελούμε Γάμους και Βαπτίσεις, άνευ ουδεμίας οικονομικής απαιτήσεως. Εάν το ζευγάρι οργανώνει και στήνει μια τελετή με όλα τα κοσμοκοινωνικά χαρακτηριστικά, τα πριν και τα μετά το ιερόν Μυστήριον, μια φολκλορική παράσταση ικανοποιώντας δαπανηρές απαιτήσεις που ανεβάζουν το κόστος, δεν είναι άδικο να το φορτώνουμε στην εκκλησία με το να το χαρακτηρίζουμε κόστος για την τέλεση θρησκευτικού γάμου;\nΗ Εκκλησία, καλεί τους πιστούς να προσέλθουν στο ιερό Μυστήριο του Γάμου, με μόνες προϋποθέσεις την σωστή προετοιμασία, που είναι η προσευχή, η εξομολόγηση, η αγνότητα, η καθαρότητα των προθέσεων και η πεποίθηση ότι ο Γάμος είναι Μυστήριο αγάπης αλλά και θυσίας.\nΠεποίθησή μας είναι ότι, η αύξηση των πολιτικών γάμων έναντι των θρησκευτικών δεν είναι το οικονομικό κόστος, αλλά τα πιστεύω αυτών που επιλέγουν τον πολιτικό γάμο. Βεβαίως και ένα ποσοστό τέτοιων γάμων είναι αποτέλεσμα αναγκαστικής και όχι θεληματικής επιλογής, οι οποίοι εν καιρώ καταλήγουν στον θρησκευτικό.\nΑς ξεκαθαρίσουμε τα πράγματα και ας σταματήσουμε τις υποκρισίες και τις σκόπιμες αιτιάσεις. Η στρατευμένη αυτή επίθεση δεν μας αγγίζει. Η ποιμαντική μέριμνά μας στρέφεται και κινείται τόσο στην διαδικασία προετοιμασίας των μελλονύμφων για την δημιουργία σωστών και καταλλήλων προϋποθέσεων για ένα πετυχημένο γάμο, όσο και συμπαραστάσεως κατά την διάρκεια του Γάμου, για την δημιουργία σωστής οικογένειας.\nΜε την ευκαιρία θα ήθελα να στρέψω τον λόγο σ’ ένα πρόβλημα, που καθημερινά παίρνει μεγάλες και ανησυχητικές διαστάσεις και έχει άμεση σχέση με το θέμα μας, το γάμο δηλαδή.\nΑσχολούμαστε, δυστυχώς, με το υψηλό η το χαμηλό κόστος τελέσεως ενός γάμου πελαγοδρομούντες σε ανώφελες αναλύσεις και δεν μας απασχολεί το πολύ τραγικό, η αύξησις των διαζυγίων. Βλέπουμε το δένδρο και χάνουμε το δάσος.\nΑς τολμήσουμε όλοι με ευθύνη και σοβαρότητα να μελετήσουμε τους λόγους και να αγωνισθούμε να μειώσουμε η και να σταματήσουμε αυτή την ραγδαία εξέλιξη, που υπονομεύει την οικογένεια, την κοινωνία και το έθνος ολόκληρο.\nΑς βοηθήσουμε τους νέους ανθρώπους να αποκτήσουν γνήσιο πνεύμα συνυπάρξεως. Να τους διδάξουμε πως ο γάμος είναι άδειασμα του εαυτού μας χάριν του άλλου, ότι στο γάμο δεν ισχύει το εγώ και το εσύ, αλλά το εμείς. Ότι ο γάμος είναι πορεία σταυρική – θυσιαστική, άλλωστε τι σχέση θα μπορούσε να έχει με την αγάπη, αφού αγάπη σημαίνει θυσία. Ας τους πούμε πως στο πιο δύσκολο αγώνισμα δεν είναι μόνοι τους. Προσερχόμενοι στην Εκκλησία ήσαν δύο, μετά το Μυστήριο αποχωρούν τρεις. Ανάμεσά τους δια του Μυστηρίου εισήλθε ο Μέγας Νυμφαγωγός ο Κύριος ημών Ιησούς Χριστός.\nΠροσφέρουμε υπηρεσίες προς αυτή την κατεύθυνση στο βαθμό που βάζουμε το θέμα στη σωστή του βάση.\nΣωστή βάση για ένα πετυχημένο γάμο, δεν είναι το «οικονομικό κόστος», αλλά η σωστή, μέσα από την Εκκλησία προετοιμασία του ζευγαριού, καθώς και η εκ μέρους τους στην πορεία αγωνιστική και θυσιαστική συμπροσφορά.\nΑν, πραγματικά θέλουμε να προσφέρουμε θετικές υπηρεσίες στον τομέα αυτό, θα ήταν προτιμώτερο να κάνουμε στατιστική με ουσιαστικό περιεχόμενο, που θα αναδεικνύουν τα βαθύτερα αίτια, που υπονομεύουν το γάμο και την οικογένεια, ώστε να οδηγούμαστε στην πρόληψη καί θεραπεία καί ἀποφυγή τῶν διαζυγίων.


Thiseos-sport: «Επ’ πουδενί να μη φύγει ο Σπανούλης», να εύχονται οι...\n«Επ’ πουδενί να μη φύγει ο Σπανούλης», να εύχονται οι...\nΕίναι γνωστό φαινόμενο στην Ελλάδα. Ο κόσμος σε μετρά και σε συγκρίνει με βάση τα κατορθώματά σου κόντρα στον αιώνιο αντίπαλο. Αν τον πληγώσεις γίνεσαι σύνθημα στα χείλη. Αν σε πληγώσει κρατάνε για σένα οι πάντες μια πισινή. Είναι ή δεν είναι... Ό,τι ακριβώς συμβαίνει και με τον Βασίλη Σπανούλη. Έναν από τους μεγαλύτερους point guards των τελευταίων δεκαετιών που έχει ...γνωριστεί με το ευρωπαϊκό μπάσκετ. Ένα παίκτη-ηγέτη που έχει αποδείξει και με Ολυμπιακό αλλά ΚΑΙ με Παναθηναϊκό ό,τι αξίζει μια θέση δίπλα στους ...κορυφαίους. Δυστυχώς, πρωτίστως γι’ αυτόν, διατηρεί το ...μικρόβιο του εγωισμού και της ανασφάλειας που πολλοί κουβαλούν, λίγοι βγάζουν στην επιφάνεια. Δε χάλασε κι ο κόσμος. Μ’ αυτό θα ζήσει και θα πορευτεί. Το ξέρει πολύ καλά ο ίδιος. Αρχίζουν να το μαθαίνουν και οι υπόλοιποι.\nΤη δεδομένη στιγμή τυχόν αποχώρηση του Λαρισαίου γκαρντ από το ελληνικό πρωτάθλημα θα είναι τεράστια απώλεια. Όχι μόνο για τον Ολυμπιακό, αλλά και για τον ...Παναθηναϊκό. Οι «πράσινοι» έχουν πάντα ανάγκη την παρακίνηση που τους προσδίδει ο μεγάλος αντίπαλος ώστε να δυναμώσουν και να ενισχυθούν σαν ομάδα. Ο ένας κουβαλά τον άλλο. Οι Γιαννακόπουλοι κουβαλούν τους Αγγελόπουλους και τούμπαλιν. Θυμηθείτε την περίοδο ..αδυναμίας των Πειραιωτών (2003-2006). Τότε που, ναι μεν, το τριφύλλι «σάρωνε» τους τίτλους στην Ελλάδα μα παρουσίαζε μια σχετικά αδύναμη ομάδα στην Ευρώπη δίχως να καταφέρνει κάτι το αξιοσημείωτο. Tέσσερις συνεχόμενες χρονιές (2002-2006) είχε μόλις μια παρουσία σε F4. Μη νομίσετε πως έτυχε. Όχι. Ήταν αδύναμος ο «αιώνιος» αντίπαλος! Αυτή ήταν η κύρια αιτία της ευρωπαϊκής ...οπισθοχώρησης. Και για του λόγου το αληθές, μόλις ξεκίνησαν οι Αγγελόπουλοι να ...δυναμώνουν (από το 2006 μέχρι και σήμερα δηλαδή), ο Παναθηναϊκός μετρά 4 παρουσίες (2007, 2009, 2011, 2012) σε F4 και τρία τρόπαια (2007, 2009, 2011) (!) και ο Ολυμπιακός 4 παρουσίες (2009, 2010, 2012, 2013) και δύο (2012, 2013). Βλέπουμε, λοιπόν, ότι επικρατεί το ρητό «κράταμε να σε κρατώ να ανεβούμε το βουνό» ή το «μαζί δεν κάνουμε και χώρια δεν μπορούμε»...\nΑυτή η σχέση συγκοινωνούντων δοχείων δεν πρέπει να ...χαλάσει. Για το καλό ΚΑΙ των συλλόγων μα ΚΑΙ για το σύνολο του ελληνικού μπάσκετ.\nΣυνεπώς, ας ενώσουν πρώτοι απ’ όλους οι φίλαθλοι του Παναθηναϊκού, που επιθυμούν όχι μόνο την εγχώρια καταξίωση μα και την ευρωπαϊκή, τις φωνές τους και ας βροντοφωνάξουν: «Επ’ ουδενί να μη φύγει ο Σπανούλης»...\nΑναρτήθηκε από G E στις 2:50 μ.μ.


έργα >σε εξέλιξη\nΠαλαίπυργος Ι (β' φάση)\nΤο κτήμα Παλαίπυργος είναι κοντά (1,8χλμ) στο χωριό Άγιος Νικόλαος, στην χερσόνησο Σιθωνία της Χαλκιδικής, σε μία περιοχή ήσυχη και ασφαλή, εύκολα προσβάσιμη από τρείς διαφορετικούς κεντρικούς δρόμους, μια ώρα από το διεθνές αεροδρόμιο της Θεσσαλονίκης.\nΗ περιοχή διακρίνεται για τη φυσική ομορφιά της και την αραιή κατοίκηση της, αφού πλέον έχει ανακηρυχθεί προστατευόμενη περιοχή, καθότι εντάχθηκε στο ευρωπαϊκό οικολογικό δίκτυο Natura 2000.\nΤο κτήμα Παλαίπυργος βρίσκεται σε λόφο με ανεμπόδιστη θέα στη θάλασσα και στη χερσόνησο του Αγίου Όρους. Έχει εξαιρετικό μικροκλίμα και νοτιοανατολικό προσανατολισμό. Απέχει 1,2χλμ από την παραλία και 1,9 χλμ από το παραδοσιακό ψαροχώρι Όρμος Παναγίας που αποτελεί ένα φυσικό λιμανάκι με νέα μαρίνα 100 σκαφών.\nΤο οργανωμένο συγκρότημα συνολικής έκτασης οκτώ στρεμμάτων περιλαμβάνει δέκα κατοικίες από 72 έως 145μ. Το συγκρότημα διακρίνεται για την εξαιρετική ποιότητα κατασκευής με σύγχρονο σχεδιασμό όπου δίνουν ιδιαίτερο τόνο η πέτρα Λακώματος και το ξύλο. Έχει δοθεί ιδιαίτερη σημασία στην αρχιτεκτονική μελέτη, ώστε η κάθε κατοικία να έχει την μεγίστη δυνατή αυτονομία και ιδιωτικότητα. Κάθε κατοικία έχει αυτόνομο κήπο από 350-1.000 μ2.\nΚάθε κατοικία παραδίδεται έτοιμη για οίκηση χωρίς να απαιτούνται πρόσθετα έξοδα από τον πελάτη για την ολοκλήρωση της. Οι κατοικίες παραδίδονται πλήρως εξοπλισμένες με κουζίνα, ντουλάπες, σύστημα ψύξης-θέρμανσης, συναγερμού. Κατόπιν συμφωνίας η κατοικία σας δύναται να παραδοθεί πλήρως επιπλωμένη με όλες τις απαραίτητες μικροσυσκευές και είδη σπιτιού.\nΤο συγκρότημα κατοικιών προμηθεύεται νερό από το δίκτυο του Αγ. Νικολάου χάρη στο νέο σύγχρονο δίκτυο από σωλήνες πολυαιθυλενίου που σχεδίασε και κατασκεύασε η εταιρία EF Construction.\nΣτο σύγχρονο δίκτυο νερού μήκους 5χλμ που κατασκεύασε το 2008 η EF Construction έχουν συνδεθεί μέχρι σήμερα 60 κατοικίες που προμηθεύονται πλέον πόσιμο νερό από το κεντρικό δίκτυο της περιοχής και έχει τις προδιαγραφές για να εξυπηρετήσει επιπλέον 250 κατοικίες.\nΗ αποχέτευση κάθε κατοικίας είναι συνδεδεμένη με σύστημα βιολογικού καθαρισμού υδάτων, που παρέχει τη δυνατότητα επαναχρησιμοποίησης του επεξεργασμένου νερού για πότισμα των κήπων. Έτσι εσείς εξοικονομείτε νερό για τη συντήρηση των μεγάλων κήπων και τα επεξεργασμένα ύδατα και λήμματα δεν μπορούν να μολύνουν το θαλάσσιο περιβάλλον\nΗ EF Constuction προσφέρει πλήρη τεχνική υποστήριξη και μετά την αγορά του ακινήτου.\nΟι κατοικίες έχουν εύκολη πρόσβαση στην παραλία Τρανή Αμμούδα (Λιβροχιό), μια ήσυχη καθαρή παραλία πλάτους 5χλμ με γαλαζοπράσινα νερά, ένα μικρό τμήμα της οποίας είναι οργανωμένο.\nΔείτε την παραλία στα 1000 μ από το συγκρότημα κατοικιών.\nΠροβολή Palaipyrgos I σε χάρτη μεγαλύτερου μεγέθους


Θέρμανση - ΚλιματισμόςΣυντήρηση & Τεχνική Υποστήριξη\nΗ Τεχνική υποστήριξη είναι για εμάς αυτοσκοπός!\nΗ Real Energy δημιουργήθηκε από την ανάγκη που υπάρχει στην ελληνική αγορά για ολοκληρωμένη τεχνική υποστήριξη στα σύγχρονα μηχανήματα θέρμανσης και κλιματισμού.\nΟι νέες τεχνολογίες που έχουν αναπτυχθεί στα συστήματα θέρμανσης και κλιματισμού είτε για οικιακή είτε για επαγγελματική χρήση, καθιστούν αναγκαία τη πλήρη γνώση των μερών που τα απαρτίζουν και του τρόπου λειτουργίας τους. Μόνο έτσι είναι σε θέση ο τεχνικός να συντηρήσει ή να επισκευάσει σωστά το μηχάνημα, χωρίς να υπάρχει ο κίνδυνος να δημιουργηθεί ακόμα και μεγαλύτερη ζημιά.\nΣυνεπώς, για την αγορά οποιουδήποτε μηχανήματος θέρμανσης ή ψύξης, εκτός από την αξιοπιστία της εταιρίας που το κατασκεύασε, θα πρέπει να είναι πρώτη προτεραιότητα η ύπαρξη ολοκληρωμένης τεχνικής υποστήριξης από τον έμπορο.\nΗ έννοια της τεχνικής υποστήριξης είναι για εμάς πρώτη προτεραιότητα. Οι άρτια εκπαιδευμένοι μηχανολόγοι μηχανικοί της εταιρίας διαθέτουν την απαραίτητη τεχνογνωσία που απαιτούν οι σύγχρονες τεχνολογίες στα συστήματα θέρμανσης και κλιματισμού. Έτσι, είμαστε σε θέση, για όλα τα μηχανήματα που αντιπροσωπεύουμε, να παρέχουμε ολοκληρωμένο service βάσει των εργοστασιακών προδιαγραφών που ορίζουν οι κατασκευαστές.\nΣτη Real Energy αντιπροσωπεύουμε μόνο πιστοποιημένα μηχανήματα και καθένα από αυτά απαιτεί συγκεκριμένη ετήσια συντήρηση και έλεγχο ορθής λειτουργίας. Η εκπαίδευση και τα σεμινάρια των τεχνικών μας από τις κατασκευάστριες εταιρίες, είναι για εσάς η εγγύηση ότι όποιο σύστημα και αν επιλέξετε θα λειτουργεί πάντα με τον ενδεδειγμένο τρόπο λειτουργίας, καθώς θα είμαστε πάντα δίπλα σας.


Ο Μπερτράν ξέρει καλά την Γκινγκάμπ | ThesSports\nΑρχική ΠΟΔΟΣΦΑΙΡΟ ΠΑΟΚ Ο Μπερτράν ξέρει καλά την Γκινγκάμπ\nΟ Μπερτράν ξέρει καλά την Γκινγκάμπ\nΟ Μπερτράν Ρομπέρ ξέρει απ’ έξω κι ανακατωτά την Γκινγκάμπ. Και πώς να μην την ξέρει, αφού εκεί έκανε τα πρώτα του επαγγελματικά βήματα φορώντας τη φανέλα της ομάδας για τρεις σεζόν από το 2004 έως το 2007, μετρώντας 96 συμμετοχές και 8 γκολ.\nΟ Γάλλος μεσοεπιθετικός (στη φωτογραφία τον βλέπετε με αντίπαλο τον Στάθη Ταυλαρίδη, όταν ο Ελληνας αμυντικός έπαιζε στη Σεντ Ετιέν) αργότερα ήρθε στην Ελλάδα, πέρασε από τον ΠΑΟΚ για δύο χρόνια και συνεχίζει στον Απόλλωνα Λεμεσού και στο Γιουρόπα Λιγκ, καθώς η ομάδα της Κύπρου πέταξε εκτός ομίλων τη Λοκομοτίβ Μόσχας.\n«Είδα την Γκινγκάμπ και στον τελικό που πήρε το κύπελλο. Να μη νομίζει κανείς στον ΠΑΟΚ, ότι θα είναι εύκολα τα παιχνίδια. Εντάξει, δεν είναι στο επίπεδο της Λιόν ή της Σεντ Ετιέν, αλλά δεν πρέπει να υποτιμηθεί. Το γήπεδο είναι μικρό και όσοι οπαδοί του ΠΑΟΚ θα πάνε εκεί, είναι σίγουρο ότι θα ακούγονται».\nΓια τις πιθανότητες του ΠΑΟΚ ο Γάλλος πρώην άσος του Δικεφάλου ήταν αισιόδοξος:\n«Μόνο η Φιορεντίνα είναι πολύ δύσκολη. Πιστεύω πάντως ότι ο ΠΑΟΚ θα περάσει, θα προκριθεί. Θέλει προσοχή, αλλά νομίζω ότι θα τα καταφέρει».\nΟσο για τον Απόλλωνα Λεμεσού που πέρασε με το εκπληκτικό 1-4 κόντρα στην Λοκομοτίβ Μόσχας, είπε: «Εμείς στα δύσκολα τα καταφέρνουμε». Ο Απόλλων, κληρώθηκε στον 1ο όμιλο του Γιουρόπα Λιγκ με Βιγιαρεάλ, Γκλάντμπαχ και Ζυρίχη.\nΠροηγούμενο άρθροΕλεγχος ντόπινγκ στην Εθνική!\nΕπόμενο άρθροΟ Μπρούνο θυμήθηκε το Ούντινε!\nTo διαφορετικό περιβραχιόνιο του Βιεϊρίνια\nΠαναγιώτης Κυρικλίδης - 13 June, 2020 0


Άρης: Χωρίς Κουέστα με Αστέρα Τρίπολης - Onsports.gr\nOnsports Team\t04 Δεκεμβρίου 2021, 18:55\nΆρης: Εκτός αποστολής ο Κουέστα για το παιχνίδι με τον Αστέρα Τρίπολης – Τιμωρημένος ο Εντιαγέ, επιστρέφει ο Μπερτόγλιο – Έγινε πατέρας ο Λούκας Σάσα!\nΟλοκληρώθηκε η προετοιμασία του Άρη για την αναμέτρηση με τον Αστέρα Τρίπολης (5/12). Ο Άκης Μάντζιος είδε τον Κουέστα να μην ξεπερνά το πρόβλημά του κι έτσι έμεινε εκτός «μάχης». Παράλληλα, δεν μπορεί να υπολογίζει και στον τιμωρημένο Εντιαγέ.\nΑντίθετα, επιστρέφει ο Φακούντο Μπερτόγλιο που εξέτισε την ποινή των τριών αγωνιστικών μετά την αποβολή του στο παιχνίδι με τον Βόλο.\nΚατά τα άλλα, ο Λούκας Σάσα έγινε πατέρας και η ΠΑΕ Άρης ευχήθηκε σε αυτόν και τη σύζυγό του για το ευτυχές γεγονός.\nΔιαβάστε όσα αναφέρουν οι «κίτρινοι» και την αποστολή για το παιχνίδι με τους Αρκάδες:\n«Με την προπόνηση, που έγινε σήμερα το μεσημέρι στις εγκαταστάσεις του Δασυγένειου Αθλητικού Κέντρου, ολοκληρώθηκε η προετοιμασία των ποδοσφαιριστών του ΑΡΗ για τον εντός έδρας αγώνα με τον Αστέρα Τρίπολης (05/12), στο πλαίσιο της 12ης Αγωνιστικής του πρωταθλήματος της Super League Interwetten της αγωνιστικής περιόδου 2021-2022.\nΗ αποστολή της ομάδας μας για το αυριανό παιχνίδι στο “Κλεάνθης Βικελίδης” (19:30) αποτελείται από τους εξής ποδοσφαιριστές:\nΝτένις, Σιαμπάνης, Μπρούνο Γκάμα, Ματέο Γκαρσία, Ιτούρμπε, Καμαρά, Λούκας Σάσα, Μπράμπετς, Φαμπιάνο, Μπερτόγλιο, Σάκιτς, Μαντσίνι, Τζέγκο, Ματίγια, Μπεναλουάν, Σούντγκρεν, Γκάνεα, Κρίστιαν Λόπεθ, Λούμορ, Δεληζήσης, Μάνος.\nLucas και Suellen τις θερμότερες ευχές μας! Να είναι γερό, δυνατό και καλότυχο!».\n25 λεπτά πριν Super League 2: «Διπλό»-ανάσα για Εργοτέλη\n26 λεπτά πριν Πάμε Στοίχημα: Έπαιξε μυθικό δελτίο! Τίναξε τη μπάνκα με μόλις 2 ευρώ!


Μπλούζα boxy με διακοσμητικό και κρόσσια - Μαυρο | Benetton\nΠλεκτά Ζακέτες Με λαιμόκοψη Ζιβάγκο Ένδυση μάλλινη Με V λαιμόκοψη Φαρδιά Λαιμόκοψη Μπλούζα boxy με διακοσμητικό και κρόσσια\nΜπλούζα boxy με διακοσμητικό και κρόσσια\nΜπλούζα boxy από ανάμεικτο βαμβακερό, με φαρδιά λαιμόκοψη και χαμηλό ώμο. Με επεξεργασία με links με γεωμετρικό διακοσμητικό μουλινέ στο κέντρο, κρόσσια στην λαιμόκοψη και στα μανίκια. Η μπλούζα μπορεί να φορεθεί και με ακάλυπτους ώμους. Τα λουλούδια στις εικόνες αυτές δεν αποτελούν μέρος του προϊόντος και δεν είναι προς πώληση.\nMade in: Κροατία\nΚωδικός προϊόντος: 1085E1K33_700


Πόσα Μέτρα είναι η Αγάπη… - Omega LIVE\nHome > Agora > Πόσα Μέτρα είναι η Αγάπη…\nH Εταιρεία IOANNIS IOANNOU IOSIF LTD, η οποία αντιπροσωπεύει τα εργαλεία Stanley στην Κύπρο, οργάνωσε την Τετάρτη 18 Δεκεμβρίου 2019, εκδήλωση παράδοσης των χρημάτων που συλλέχθηκαν στο πλαίσιο της ενέργειας «Πόσα μέτρα είναι η αγάπη».\nΣυγκεκριμένα, με την πώληση κάθε μέτρου μάρκας Stanley, €1 συλλεγόταν για τις ανάγκες του «Ιδρύματος Σοφία για τα Παιδιά». Η εταιρία Stanley για τη χρονιά 2019 διάθεσε προς πώληση 10.000 μέτρα, εκ των οποίων τα 5.000 από τα καταστήματα Superhome Center DIY, ενώ τα υπόλοιπα από συνεργάτες της σε όλη την Κύπρο.\nΗ εκστρατεία αυτή απέφερε το ποσό των €10.000, το οποίο δόθηκε ως δωρεά προς το «Ίδρυμα Σοφία για τα Παιδιά», στηρίζοντας έτσι τις ποικίλες δράσεις του ιδρύματος σε Κύπρο και εξωτερικό. Το Ίδρυμα Σοφία ιδρύθηκε το 2008 από Κύπριους εθελοντές με στόχο να συμβάλει στη καταπολέμηση της φτώχειας και των συνεπειών της, κυρίως σε ό,τι αφορά την πιο ευαίσθητη από τις κοινωνικές ομάδες, τα παιδιά. Επικεντρώνει τις δράσεις του στο δικαίωμα κάθε παιδιού να ονειρεύεται τη ζωή με αξιοπρέπεια, όχι μόνο ως δυνατότητα επιβίωσης σήμερα, αλλά με προοπτική και ελπίδα για το μέλλον.\nΜε γνώμονα την κοινωνική προσφορά, τέτοιου είδους δράσεις θα συνεχιστούν και στο μέλλον προσφέροντας έτσι τα μέγιστα στην κοινωνία και τον συνάνθρωπό μας.


Smartphones Android Smartphones Huawei Mate 10 Huawei Smartphones\nHuawei Mate 10: Ποζάρει στην πρώτη επίσημη φωτογραφία\nΤην πρώτη επίσημη φωτογραφία του Huawei Mate 10 αποκάλυψε η Huawei, επιβεβαιώνοντας ταυτόχρονα την ημερομηνία για το επίσημο λανσάρισμά του.\nGear Huawei Huawei Mate 10 Kirin 970\nΔιέρρευσαν τα πρώτα renders που μας δείχνουν το πιθανό design της επόμενης ναυαρχίδας της Huawei. To Huawei Mate 10 όπως όλα δείχνουν, θα είναι ένα bezel-less phablet με οθόνη 6.1 ιντσών ανάλυσης Quad HD.\nHuawei Mate 10: Οκτώβριο με all-screen οθόνη, Kirin 970 και AR;\nΗ Huawei συνηθίζει να ανακοινώνει τις νέες ναυαρχίδες της σειράς Mate μέσα στο φθινόπωρο, και φέτος το Huawei Mate 10 δεν αναμένεται να αποτελέσει εξαίρεση. Οι πληροφορίες λένε ότι η επίσημη ανακοίνωση του Mate 10 θα γίνει τον Οκτώβριο.


ART TOUR - ΕΤΑΙΡΕΙΑ\nΑπό την ίδρυσή μας έως και σήμερα είμαστε δίπλα σας για να εκπληρώσουμε κάθε ταξιδιωτική σας ανάγκη. Η πείρα μας στον τομέα του τουρισμού σας εγγυάται την καλύτερη δυνατή εξυπηρέτηση, παρέχοντας σας άνεση και ασφάλεια σε όλες τις μετακινήσεις σας. Έχουμε φροντίσει για τους πιο έμπειρους και άρτια εκπαιδευμένους οδηγούς για μια ακόμα πιο ολοκληρωμένη εμπειρία.\nΤο τουριστικό γραφείο "ART TOUR" σας παρέχει κάθε είδους ταξιδιωτικές υπηρεσίες και αναλαμβάνει πάσης φύσεως μεταφορές από τους πιο κοντινούς μέχρι τους πιο μακρινούς προορισμούς, διαλέγοντας το καταλληλότερο λεωφορείο του στόλου μας αποκλειστικά για εσάς.\nΜε έμφαση στην ποιότητα αλλά και τις προσιτές τιμές, πάντα σε συνδυασμό με τον επαγγελματισμό και την άψογη οργάνωση, σας προσφέρουμε υπηρεσίες, όπως: τακτικές λεωφορειακές γραμμές προς Αλβανία, Βουλγαρία, Ρουμανία, ακτοπλοϊκά και αεροπορικά εισιτήρια.\nΕίμαστε κοντά σας όποια στιγμή το επιθυμήσετε να σας δώσουμε την καλύτερη προσφορά σχετικά με τις ταξιδιωτικές σας επιθυμίες και ανάγκες.\n© 2022 ARTTOUR


Τελεσίγραφο για τα αδήλωτα τ.μ. -\nΤελεσίγραφο για τα αδήλωτα τ.μ.\nΔιορία μέχρι αύριο Παρασκευή, 5 του μηνός, έδωσε ο αναπληρωτής Υπουργός Εσωτερικών στους Δήμους για την εκκαθάριση των δηλώσεων τετραγωνικών μέτρων που είχαν υποβάλει πέρυσι οι ιδιοκτήτες. Σε τοπικό επίπεδο η προθεσμία αυτή είναι αδύνατο να τηρηθεί, δεδομένου ότι οι δύο Δήμοι του νησιού μας δεν έχουν καταχωρήσει ακόμη ούτε τις μισές από τις 30.000 δηλώσεις που είχαν υποβληθεί. Ο Δήμος Μυτιλήνης, που έχει αναθέσει το έργο σε εξωτερικό γραφείο βρίσκεται περίπου στο 50% και ο Δήμος Δυτικής Λέσβου, μέσω του Γραφείου Προσόδων βρίσκεται στο 35% της εκκαθάρισης. Κατ’ επέκταση απαιτείται παράταση τουλάχιστον μέχρι το τέλος του χρόνου για να διορθωθούν τα τ.μ. των ιδιοκτησιών σε όλο το νησί.\nΌπως αναφέρει στο σχετικό έγγραφο ο Στέλιος Πέτσας, «οι προθεσμίες για την εκκαθάριση των δηλώσεων για τον καθορισμό της επιφάνειας ή και της χρήσης ακινήτου περί του υπολογισμού φόρων, τελών και εισφορών προς τους Ο.Τ.Α. α’ βαθμού και τη διάρκεια των συμβάσεων που έχουν συναφθεί αποκλειστικά για τον σκοπό αυτό, έχουν ήδη λήξει, την 30η-6-2021. Στο πλαίσιο αυτό, ενόψει της πρόσφατης θεσμοθέτησης νέας ευκαιρίας για δήλωση των ορθών τετραγωνικών και της ανάγκης να λειτουργήσει η ψηφιακή πλατφόρμα της ΚΕΔΕ για να διευκολυνθούν οι ενδιαφερόμενοι, απαιτείται να επισπεύσετε την προσπάθεια επεξεργασίας -εκκαθάρισης των παλαιότερων δηλώσεων. Συγκεκριμένα, παρακαλούμε να αναλάβετε, κάνοντας χρήση των δικών σας ψηφιακών εφαρμογών, όλες τις δηλώσεις της φάσης Α’, δηλαδή τις υποβληθείσες δηλώσεις που δεν έχουν ακόμα αναληφθεί/τεθεί σε φάση επεξεργασίας, εντός προθεσμίας μιας εβδομάδας και πάντως όχι αργότερα από τις 5 Νοεμβρίου. Εφιστούμε την προσοχή σας στο έργο αυτό που θα επιτρέψει την απρόσκοπτη ενεργοποίηση της ψηφιακής πλατφόρμας, την αποκάλυψη προς τις υπηρεσίες σας πρόσθετων τετραγωνικών και συνεπώς, την αύξηση των εσόδων σας».\nΩστόσο, οι Δήμοι στο νησί μας σηκώνουν τα χέρια ψηλά και θα ζητήσουν παράταση μέχρι το τέλος του χρόνου. «Η εκκαθάριση των δηλώσεων προχωρά, αλλά είμαστε ακόμη περίπου στη μέση. Θα επικοινωνήσουμε με την εταιρεία που έχει αναλάβει το έργο και θα ζητήσουμε να επισπεύσει τις διαδικασίες αλλά απαιτείται εύλογος χρόνος», δήλωσε στα “Νέα της Λέσβου” ο Αντιδήμαρχος Οικονομικών Μυτιλήνης, Παναγιώτης Κατσαβέλλης.\nΣτο ίδιο μήκος κύματος και οι δηλώσεις του Αντιδημάρχου Οικονομικών Δυτικής Λέσβου, Ιορδάνη Ιορδάνου, ο οποίος τόνισε μεταξύ άλλων: «Έχει γίνει επεξεργασία στο 35% περίπου των δηλώσεων και συνεχίζουμε. Υπάρχουν συγκεκριμένοι υπάλληλοι που έχουν επιφορτιστεί αυτή την εργασία και η αποτελεσματικότητα έχει αυξηθεί το τελευταίο διάστημα, αλλά δεν γίνεται να ολοκληρωθεί η εκκαθάριση σε 2 μέρες».\nΕν τω μεταξύ, αυτό που προβληματίζει τους ιδιοκτήτες είναι ότι θα κληθούν να πληρώσουν μαζεμένα τα τέλη για τα επιπλέον τετραγωνικά μέτρα που δήλωσαν όταν ολοκληρωθεί η εκκαθάριση. Επιπλέον, όσοι δεν πρόλαβαν να προχωρήσουν σε διορθώσεις περιμένουν την δεύτερη ευκαιρία που έχει προαναγγείλει εδώ και καιρό η κυβέρνηση. Το σχέδιο αυτό αποτελεί και ένα όχημα στήριξης της ρευστότητας των Δήμων, καθώς εν μέσω πανδημίας, στην προηγούμενη φάση των δηλώσεων, υποβλήθηκαν 2.754.563 δηλώσεις για εμβαδά 70 περίπου εκατ. τετραγωνικών μέτρων, με αποτέλεσμα τα ετήσια έσοδα για τους ΟΤΑ να υπερβούν τα 150 εκατ. ευρώ ετησίως.\nΗ σχετική ρύθμιση έχει περάσει από τη Βουλή και προβλέπει σημαντικές εκπτώσεις για τους ιδιοκτήτες. Στόχος είναι η πλατφόρμα που θα υποδέχεται τις αιτήσεις να ανοίξει πριν το τέλος του χρόνου.\nΗ νέα ρύθμιση προβλέπει ότι όσοι κάνουν δηλώσεις για να αποκαλύψουν τον πραγματικό αριθμό των τετραγωνικών μέτρων των ακινήτων τους θα καταβάλουν τα ποσά των δημοτικών φόρων και των δημοτικών τελών που αναλογούν στα επιπλέον δηλωθέντα τετραγωνικά μέτρα για την περίοδο από την 1η-1-2020 και μέχρι την ημερομηνία υποβολής της δήλωσης, προσαυξημένα:\n-Κατά 20%, εάν η υποβολή της δήλωσης γίνει εντός εξαμήνου από την έναρξη επαναλειτουργίας της ηλεκτρονικής πλατφόρμας,\nΠροηγούμενο άρθροΠροετοιμάζεται η επίσκεψη του Βασιλιά της Ολλανδίας\nΕπόμενο άρθρο«Θάνατος του εμποράκου» με τα νέα μέτρα


Το υπουργείο Υγείας της Παλαιστίνης ανακοίνωσε ότι ένας νεαρός 21 ετών σκοτώθηκε από ισραηλινά πυρά κατά τη διάρκεια αντιπαράθεσης μεταξύ στρατιωτών και διαδηλωτών στην πόλη Μπέιτ Τζάλα, κοντά στη Βηθλεέμ.\nΟ ισραηλινός στρατός επιβεβαίωσε ότι οι στρατιώτες πυροβόλησαν εναντίον «ταραχοποιών που εκτόξευαν βόμβες μολότοφ και πέτρες».\nΣε άλλο επεισόδιο, στη Χεβρώνα, ισραηλινοί πυροβόλησαν παλαιστίνιο που επιχείρησε να μαχαιρώσει στρατιώτη, σύμφωνα με μια εκπρόσωπο του στρατού.\nΠαλαιστίνιοι αξιωματούχοι ανέφεραν ότι το θύμα ήταν 17 ετών και ότι άλλος ένας παλαιστίνιος σκοτώθηκε από στρατιώτες στην ίδια πόλη. Ο ισραηλινός στρατός δεν επιβεβαίωσε ότι οι νεκροί στη Χεβρώνα είναι δύο.\nΑπό την 1η Οκτωβρίου έχουν σκοτωθεί από Παλαιστίνιους -σε επιθέσεις με μαχαίρια, πυροβολισμούς και αυτοκίνητα- 24 ισραηλινοί και ένας αμερικανός.\nΤο ίδιο διάστημα, οι ισραηλινές δυνάμεις ασφαλείας ή ένοπλοι πολίτες έχουν σκοτώσει τουλάχιστον 141 Παλαιστίνιους, εκ των οποίων οι 90 φέρονται ότι ήταν δράστες επιθέσεων.\nΝωρίτερα είχε ασκηθεί δίωξη εις βάρος τεσσάρων ισραηλινών (μεταξύ των οποίων ένας στρατιώτης και ένας δεσμοφύλακας), για τον θάνατο ενός πολίτη από την Ερυθραία, τον οποίο πέρασαν κατά λάθος για ένοπλο σε επίθεση στην πόλη Μπερσέμπα, στις 18 Οκτωβρίου.\nΔΥΤΙΚΗ ΟΧΘΗ, ισραηλινών, Παλαιστίνης, Παλαιστίνιοι, ΥΠΟΥΡΓΕΙΟ


CAMON REFLEX UNICOLOR ΛΟΥΡΙ – The Lucky Pets\nHome / ΣΚΥΛΟΣ / ΟΔΗΓΟΙ - ΠΕΡΙΛΑΙΜΙΑ - ΕΠΙΣΤΗΘΙΑ / ΟΔΗΓΟΙ / CAMON REFLEX UNICOLOR ΛΟΥΡΙ\nCAMON REFLEX UNICOLOR ΛΟΥΡΙ\nΟδηγός εμπνευσμένος από τα σχοινιά αναρρίχησης. Κατασκευασμένος από νάιλον, είναι πραγματικά ανθεκτικός και αξιόπιστος. Με ανακλαστικές ραφές για μεγαλύτερη ασφάλεια τις νυχτερινές ώρες. Διατίθεται σε ποικιλία χρωμάτων.\nΔιαστάσεις: Μήκος: 110 cm, διάμετρος 15 mm\nSKU: A1215 Categories: ΟΔΗΓΟΙ, ΟΔΗΓΟΙ - ΠΕΡΙΛΑΙΜΙΑ - ΕΠΙΣΤΗΘΙΑ, ΣΚΥΛΟΣ\nBe the first to review “CAMON REFLEX UNICOLOR ΛΟΥΡΙ” Cancel reply


Ημερομηνία 10/11/2017 | Διαβάστηκε 269 φορές\nΓια Σάββατο 11/11/2017\nΗ Σελήνη θα βρίσκεται από 19ο 27’ Λέοντα έως 02ο 59’ Παρθένου.\nΣελήνη σε Κενό Πορείας από 10:55 έως 18:41.\nΕίσοδος στην Παρθένο στις 18:41.\nΣελήνη Τρίγωνο με Ουρανό στις 10:55 : Η Σελήνη απ’ τις 25ο 38’ Λέοντα σχηματίζει ευνοϊκή όψη Τριγώνου με τον Ανάδρομο Ουρανό απ’ τις 25ο 38’ Κριού χαρίζοντας ξαφνική επιτυχία, διάθεση απελευθέρωσης και αυτοέκφρασης σε Κριούς, Λέοντες, Τοξότες του 3ου δεκαημέρου.\nΣελήνη Τρίγωνο με Κρόνο στις 10:55 : Η Σελήνη απ’ τις 25ο 38’ Λέοντα σχηματίζει ευνοϊκή όψη Τριγώνου με τον Κρόνο απ’ τις 25ο 38’ Τοξότη, φέρνοντας σταθερότητα και συναισθηματική ισορροπία και θετική έκβαση σε οικογενειακά σε Κριούς, Λέοντες, Τοξότες του 3ου δεκαημέρου.\nΓια Κυριακή 12/11/2017\nΗ Σελήνη θα βρίσκεται από 02ο 59’ Παρθένου έως 16ο 14’ Παρθένου.\nΣελήνη Εξάγωνο με Αφροδίτη στις 05:07 : Η Σελήνη απ’ τις 05ο 49’ Παρθένου σχηματίζει θετική όψη Εξαγώνου με την Αφροδίτη απ’ τις 05ο 49’ Σκορπιού φέρνοντας χαρά, έκφραση συναισθημάτων, επιτυχία σε αισθηματικά και κοινωνικές επαφές σε Παρθένους, Σκορπιούς του 1ου δεκαημέρου.\nΣελήνη Εξάγωνο με Δία στις 07:26 : Η Σελήνη απ’ τις 07ο 06’ Παρθένου θετική όψη Εξαγώνου με τον Δία απ’ τις 07ο 06’ Σκορπιού φέρνοντας αισιοδοξία, έκφραση συναισθημάτων, επιτυχία σε συναναστροφές σε Παρθένους, Σκορπιούς του 1ου δεκαημέρου.\nΣελήνη Τετράγωνο με Ερμή στις 11:31 : Η Σελήνη απ’ τις 09ο 22’ Παρθένου σχηματίζει Τετράγωνο με τον Ερμή απ’ τις 09ο 22’ Τοξότη φέρνοντας σύγχυση συναισθηματική και πνευματική και ακατάλληλες επαφές σε Δίδυμους, Παρθένους, Τοξότες, Ιχθείς του 1ου δεκαημέρου.\nΣελήνη Αντίθεση με Ποσειδώνα στις 15:23 : Η Σελήνη απ’ τις 11ο 30’ Παρθένου σχηματίζει Αντίθεση με τον Ανάδρομο Ποσειδώνα απ’ τις 11ο 30’ Ιχθύων φέρνοντας ψυχική και συναισθηματική σύγχυση, εξιδανίκευση ατόμων και καταστάσεων και απογοητεύσεις σε Δίδυμους, Παρθένους, Τοξότες, Ιχθείς του 2ου δεκαημέρου.


Έλλη Στάη- Νίκος Μουνδρέας: Παντρεύτηκαν κρυφά στη Σουηδία; - MaryMary.gr\nΈλλη Στάη- Νίκος Μουνδρέας: Παντρεύτηκαν κρυφά στη Σουηδία;\nΘα θυμάσαι ασφαλώς τα δημοσιεύματα που κυκλοφόρησαν πριν από μερικές εβδομάδες και ήθελαν την Έλλη Στάη να παντρεύτηκε, υπό άκρα μυστικότητα, τον εφοπλιστή Νίκο Μουνδρέα.\nΗ δημοσιογράφος δεν είχε τοποθετηθεί δημόσια για τις φήμες που την ήθελαν μάλιστα να απάντησε θετικά στην πρόταση γάμου που της έκανε ο Νίκος Μουνδρέας, κατά τη διάρκεια των διακοπών τους στην Πάτμο.\nΜέχρι τώρα, που παίρνοντας αφορμή από τον Ντόναλντ Τραμπ που έκανε λόγο για τρομοκρατική επίθεση στη Σουηδία και στη συνέχεια κατηγόρησε τα ΜΜΕ για την γκάφα του, λέγοντας ότι παραπληροφορούν τον κόσμο, η Έλλη Στάη έγραψε ένα κείμενο στο thetoc, που αφορούσε στις ψευδείς ειδήσεις που κυκλοφορούν.\n«Θα μας απασχολήσουν πολύ στο μέλλον τα fake news τόσο γιατί το “κακό” διαδίκτυο είναι ένας τεράστιος χώρος επώασης “ερασιτεχνών δημοσιογράφων” όσο και γιατί κάποιοι “επαγγελματίες” δημοσιογράφοι τα χρησιμοποιούν ανενδοίαστα κι αδιασταύρωτα επειδή “πουλάνε” στο συλλογικό ψυχισμό… Και να μην μιλήσουμε για την παραγωγή gossip ψευδών ειδήσεων. Εκεί το φαινόμενο είχε εμφανιστεί πολύ νωρίτερα, τώρα απλώς παίρνει τρελές διαστάσεις. Ακόμα δέχομαι συγχαρητήρια για ένα γάμο που δεν έκανα…», γράφει μεταξύ άλλων η Έλλη Στάη, σε ένα κείμενο που για τίτλο έχει «Μήπως παντρεύτηκα στη Σουηδία και δεν το ξέρω;».\nΕκεί στο Star ξέρουν πως να χαλαρώνουν όσους κάνουν εξωτερικό ρεπορτάζ το οποίο είναι σκληρό και κουραστικό. Με σοκολατοθεραπεία! Έτσι, έστειλαν την Νάντια Ρηγάτου να πέσει μέσα στην σοκολάτα και να ...


Ο ΠΟΥΤΙΝ ΔΕΝ ΠΑΙΖΕΙ, ΦΛΟΥΦΛΗ ΚΥΡΙΑΚΟ! ΕΞΟΝΤΩΤΙΚΕΣ ΠΟΙΝΕΣ ΣΕ ΑΝΑΡΧΟΚΟΜΜΟΥΝΙΣΤΕΣ ΤΡΟΜΟΚΡΑΤΕΣ ΣΤΗΝ ΡΩΣΣΙΑ! | ΕΘΝΙΚΙΣΜΟΣ.net\nΟ ΠΟΥΤΙΝ ΔΕΝ ΠΑΙΖΕΙ, ΦΛΟΥΦΛΗ ΚΥΡΙΑΚΟ! ΕΞΟΝΤΩΤΙΚΕΣ ΠΟΙΝΕΣ ΣΕ ΑΝΑΡΧΟΚΟΜΜΟΥΝΙΣΤΕΣ ΤΡΟΜΟΚΡΑΤΕΣ ΣΤΗΝ ΡΩΣΣΙΑ!\nΣτην καταδίκη εφτά ατόμων με βαριές ποινές κάθειρξης, προχώρησε ρωσσικό δικαστήριο.\nΠρόκειται για εφτά αναρχοκομμουνιστές, που είχαν συλληφθεί το 2017 με την κατηγορία της συμμετοχής σε τρομοκρατική οργάνωση. Εναντίον κάποιων εξ αυτών απαγγέλθηκαν κατηγορίες και για κατοχή όπλων και πυρομαχικών αλλά και για απόπειρα διακίνησης ναρκωτικών. Οι επικεφαλής της οργάνωσης, σύμφωνα με το κατηγορητήριο, ο Ντμίτρι Πτσελίντσεφ και ο Ίλια Σακούρσκι, καταδικάστηκαν σε 18 και 16 χρόνια κάθειρξη αντίστοιχα.\nΠαρά το γεγονός ότι η καταδίκη βασίστηκε στις ομολογίες των αναρχοκομμουνιστών, εναντίον της απόφασης ξεσηκώθηκε η αμερικανοκίνητη αντιπολίτευση και διάφορες ΜΚΟ, υποστηρίζοντας πως τα «παιδιά» ήταν… αθώα και πως ομολόγησαν με… βασανιστήρια. Τα ίδια δηλαδή που λένε και οι εγχώριοι υπερασπιστές των τρομοκρατών, πετυχαίνοντας όμως τις αθωώσεις τους!\nΈτσι καταπολεμάται η αριστερή τρομοκρατία φλούφλη του Χάρβαρντ Κυριάκο, κι όχι με επικοινωνιακές στρακαστρούκες περί… «πάταξης της ανομίας»!\n← ΝΟΜΟΣ ΚΑΙ ΤΑΞΗ! ΑΙΓΥΠΤΙΟΣ ΚΡΑΤΟΥΜΕΝΟΣ ΕΙΠΕ ΟΤΙ ΘΕΛΕΙ ΝΑ ΠΑΕΙ ΤΟΥΑΛΕΤΑ ΚΑΙ ΤΗΝ ΚΟΠΑΝΗΣΕ ΑΠΟ ΤΟ Α/Τ ΚΥΨΕΛΗΣ!\nΟ ΠΟΥΤΙΝ ΔΕΝ ΠΑΙΖΕΙ, ΦΛΟΥΦΛΗ ΚΥΡΙΑΚΟ! ΕΞΟΝΤΩΤΙΚΕΣ ΠΟΙΝΕΣ ΣΕ ΑΝΑΡΧΟΚΟΜΜΟΥΝΙΣΤΕΣ ΤΡΟΜΟΚΡΑΤΕΣ ΣΤΗΝ ΡΩΣΣΙΑ! →


Ολοκληρώθηκαν με μεγάλη επιτυχία οι 1οι Περιφερειακοί αγώνες καλαθοσφαίρισης στη Σάμο - Samostoday\nΟλοκληρώθηκαν με μεγάλη επιτυχία οι 1οι Περιφερειακοί αγώνες καλαθοσφαίρισης στη Σάμο\nΟλοκληρώθηκαν το βράδυ της Παρασκευής (11/05) στο κλειστό γυμναστήριο Βαθέος με μεγάλη επιτυχία οι 1οι Περιφερειακοί αγώνες καλαθοσφαίρισης. Αγώνες που σύμφωνα με απόφαση της Περιφέρειας Βορείου Αιγαίου κάθε χρόνο θα διεξάγονται και σε διαφορετικό νησί. Η αρχή για το 2018 έγινε από το νησί της Σάμου, ενώ το 2019 στη Χίο και το 2020 στη Λέσβο.\nΟμολογουμένως ήταν ένα επιτυχημένο διήμερο τουρνουά με τη συμμετοχή περίπου εκατό παιδιών (αγόρια και κορίτσια), όπου τους δόθηκε η δυνατότητα να ξεδιπλώσουν τις αγωνιστικές τους αρετές και δεξιότητες και οι αρμόδιοι προπονητές και τεχνικοί σύμβουλοι να βγάλουν τα συμπεράσματά τους.\nΣτη Σάμο βρέθηκαν για το διήμερο τουρνουά ο πρόεδρος και Γενικός Γραμματέας της ΕΟΚ κ.κ. Γιώργος Βασιλακόπουλος και Παναγιώτης Τσαγκρώνης, καθώς και ο Ομοσπονδιακός προπονητής για θέματα ανάπτυξης κ. Τάκης Μπακογιώργος ο οποίος είναι και προπονητής της Εθνικής Ομάδας Κορασίδων.\nΟ τελευταίος αγώνας των παμπαίδων μεταξύ της ΤΕ ΕΟΚ Σάμου και ΤΕ ΕΟΚ Χίου έμελλε να είναι αυτός που θα έβαζε το κερασάκι στην τούρτα, διότι ήταν μακράν ο πιο εντυπωσιακός αγώνας που παρακολουθήσαμε. 56-50 το τελικό αποτέλεσμα με την αγωνία να είναι κυρίαρχη σε όλους μέχρι τα τελευταία δευτερόλεπτα του αγώνα. Στα αγωνιστικά επίσης η ομάδα των παγκορασίδων της ΤΕ ΕΟΚ Χίου ήταν αυτή που ξεχώρισε και κάποια στιγμή ίσως δούμε αθλήτριες να αγωνίζονται στις Εθνικές μας ομάδες.\nΌλοι έδωσαν τον καλύτερό τους εαυτό για την τέλεση και ολοκλήρωση του τουρνουά και τους αξίζουν συγχαρητήρια.\nΠριν τον δεύτερο αγώνα που θα έκλεινε και την αγωνιστική βραδιά, έγινε η τελετή λήξης , όπου ο Αντιπεριφερειάρχης Σάμου κ. Νίκος Κατρακάζος παρέδωσε τη σημαία των αγώνων στον εντεταλμένο Περιφερειακό Σύμβουλο Παιδείας και Αθλητισμού Βορείου Αιγαίου κ. Κώστα Παπαδόπουλο και αυτός με τη σειρά του την παρέδωσε στον πρόεδρο της ΤΕ ΕΟΚ Χίου κ. Αλέξη Τσαρδάκα.\nΧαιρετισμό απηύθυνε και ο Δήμαρχος Σάμου κ. Μιχάλης Αγγελόπουλος, ενώ στην τελετή ήταν παρόντες ο Δημοτικός Σύμβουλος κ. Αντώνης Σίμος αλλά και το μέλος του ΔΟΠΠΟΝΑΣ κ. Νίκος Σβερκίδης.\nΜε το τέλος του τελευταίου αγώνα, όλοι ανανέωσαν το ραντεβού τους για το 2019, στη Χίο.\nΠερισσότερες φωτογραφίες μπορείτε να δείτε ΕΔΩ … κι ΕΔΩ…\nΤΕ Σάμου – ΤΕ Χίου (Κ) : 15 – 78 (02-22, 07-20, 02-12, 04-24)\nΤΕ Λέσβου – ΤΕ Σάμου (Π): 25 – 64 (09-25, 03-12, 09-13, 04-14)\nΤΕ Χίου – ΤΕ Λέσβου (Κ): 75 – 28 (15-09, 14-01, 23-10, 23-08)\nΤΕ Λέσβου – ΤΕ Χίου (Π): 30 – 86 (03-30, 08-23, 10-23, 09-10)\nΤΕ Σάμου – ΤΕ Λέσβου (Κ): 18 – 51 (01-14, 05-13, 04-18, 08-06)\nΤΕ Σάμου – ΤΕ Χίου (Π): 56 – 50 (12-08, 17-14, 09-10, 18-18)\nPrevPreviousΈναρξη των 1ων περιφερειακών αγώνων καλαθοσφαίρισης Περιφέρειας Βορείου Αιγαίου στη Σάμο\nNextΕθνική Νεανίδων: Στη Σάμο τα μπαράζ πρόκρισης στο ΕυρωβόλεϊNext


Στίβος: Η Ιακωβίδου βλέπει τις διαδόχους της στο επί κοντώ - Onsports.gr\nOnsports Team\t24 Φεβρουαρίου 2015, 23:08\nΣτίβος: Η Ιακωβίδου βλέπει τις διαδόχους της στο επί κοντώ\nΉταν η αθλήτρια που έκανε το πρώτο άλμα σε Ολυμπιακούς αγώνες στο επί κοντώ και το 2000 στο Σίδνει στο ντεμπούτο του αγωνίσματος η Θάλεια Ιακωβίδου συμμετείχε στην μεγαλύτερη διοργάνωση του πλανήτη.\n«Άνοιξε» το πρώτο προκριματικό γκρουπ, που σήμανε την έναρξη μιας διαδρομής για ένα αγώνισμα που σηματοδότησε μοναδικές στιγμές στον παγκόσμιο στίβο.\nΕκείνη την εποχή η Θάλεια Ιακωβίδου μαζί με την Γωγώ Τσιλιγκίρη ήταν στην ουσία οι αθλήτριες, μέσα από τις οποίες το ελληνικό κοινό πρωτογνώρισε το επί κοντώ. Ήταν εκείνες που κατάφεραν να έχουν τις πρώτες συμμετοχές σε μεγάλες διοργανώσεις. Αρκετά χρόνια από εκείνη την εποχή ή πρώην κάτοχος του πανελληνίου ρεκόρ θαυμάζει δύο Ελληνίδες στην κορυφή της Ευρώπης, την Νικόλ Κυριακοπούλου και την Κατερίνα Στεφανίδη. Το έμπειρο μάτι της Ιακωβίδου μας σκιαγραφεί τα χαρακτηριστικά των δύο, πίσω από τους αριθμούς και τις επιτυχίες.\n«Πρόκειται για δύο σπουδαίες αθλήτριες που έχουν καταφέρει μέσα από τη δουλειά να πετύχουν πολλά πράγματα. Παρά το ότι οι επιδόσεις τους είναι στα ίδια επίπεδα οι δύο τους διαφέρουν αρκετά. Σε ό,τι αφορά τα τεχνικά χαρακτηριστικά η Κυριακοπούλου βασίζεται κυρίως στην δύναμη της και την ταχύτητας της. Από την άλλη η Στεφανίδη είναι πολύ καλή πάνω στο άλμα η τεχνική της κατάρτιση σε αυτό το κομμάτι είναι μοναδική», λέει αρχικά η Ιακωβίδου και συμπληρώνει: «Η Νικόλ μου δίνει την εντύπωση πως είναι πιο δυναμική, πιο παρορμητική, από την άλλη η Κατερίνα νιώθω πως είναι εγκεφαλική, ήρεμη δύναμη».\nΑυτό που έχουν και οι δύο όμως κοινό… «Νομίζω το πείσμα τους. Αμφότερες έχουν περάσει πολλές δυσκολίες όμως κατάφεραν να τις ξεπεράσουν και να συνεχίσουν σε πολύ υψηλό μάλιστα επίπεδο».\nΑναφορικά με το αν θεωρεί ότι έχουν πιάσει «ταβάνι» ή έχουν ακόμη περιθώρια βελτίωσης, η παλιά πρωταθλήτρια του αγωνίσματος, εξηγεί. «Φυσικά και υπάρχουν περιθώρια βελτίωσης. Υπάρχουν πράγματα που μπορούν ακόμη να κάνουν και να τις φέρουν ακόμη πιο ψηλά, γιατί όχι και σε επιδόσεις κοντά στα 5,00 μέτρα».\nΣχετικά με την εκτίμηση της για το Ευρωπαϊκό Πρωτάθλημα, η Ιακωβίδου είπε: «Το επίπεδο του αγώνα θα είναι υψηλό. Σε μια μεγάλη διοργάνωση παίζει πολύ μεγάλο ρόλο, να βρεθείς σε καλή μέρα. Από εκεί και πέρα νομίζω πως όλα μπορούν να πάνε καλά. Τα δύο κορίτσια έχουν βρει τα κοντάρια τους, την τεχνική τους θα έχουν δυνατό συναγωνισμού, οπότε πιστεύω πως όλοι οι παράγοντες θα είναι με το μέρος τους, προκειμένου να διεκδικήσουν το καλύτερο δυνατό αποτέλεσμα».\nΗ Θάλεια Ιακωβίδου, σταμάτησε τον αθλητισμό το 2004 με ατομικό ρεκόρ 4,25 μ. από το 2003.\n5 λεπτά πριν Ιωνικός-Χουγκάζ: «Στόχος είναι η νίκη και θα παλέψουμε για κάθε κατοχή»\n20 λεπτά πριν Ολυμπιακός: Τα δεδομένα για Μπουχαλάκη - Τότε επιστρέφει ο διεθνής μέσος\n35 λεπτά πριν ΠΑΟΚ-Καμπερίδης: «Το κλειδί είναι η άμυνά μας»\n51 λεπτά πριν AEK: Επιστροφές για Γιαννίκη - Μπήκαν Αραούχο, Άμραμπατ


Παρ.26 - Κυρ.28 Νοεμβρίου\nΜαγνησία: Νότιο Πήλιο – νησί Παλιό Τρίκερι. Λαύκος. Τισσαίο όρος: Φθινόπωρο στη γαλήνια πλευρά του μυθικού βουνού.\nΠαλιό Τρίκερι, η αρχαία Κικύνηθος, ένα νησί, κυριολεκτικά μικρός παράδεισος και πνιγμένο στο πράσινο, χωρίς τροχοφόρα στην είσοδο του Παγασητικού κόλπου, να θυμίζει έντονα φιορδ. Γραφικός οικισμός με το μοναστήρι της Ευγγελίστριας Παναγιάς στο ψηλότερο σημείο του.\nΠαρασκευή 26/11: Αναχώρηση 16:30 για το πανέμορφο και γραφικό Λαύκο Πηλίου όπου και οι διανυκτερεύσεις μας σε ξενώνες ή σκηνές. Κατά την διήμερη παραμονή μας στο Λαύκο θα έχουμε τη δυνατότητα να περιηγηθούμε το χωριό με τα όμορφα καλντερίμια, τις βρύσες του και να επισκεφτούμε τα μουσεία του Ραδιοφώνου, το Φάμπειο και το Λαογραφικό.\nΣάββατο 27/11: Εύκολη πορεία. Τρίκερι – Αλογόπορος – νησί Παλιό Τρίκερι: Αναχώρηση για το Τρίκερι με θέα στον Παγασητικό και τον Ευβοϊκό κόλπο να διαφέρει πολύ από τα υπόλοιπα χωριά του Πηλίου με τη νησιώτικη αρχιτεκτονική του, τα πολλά αρχοντικά με ομορφότερα αυτά – πιο όμορφα αυτά της γειτονιάς των Αγίων Αναργύρων. Στην περιήγησή μας θα συμπεριλάβουμε και τις εκκλησίες του Αγίου Αθανασίου και της Αγίας Τριάδας με το υπέροχο σκαλιστό επιχρυσωμένο τέμπλο. Η πεζοπορία μας αρχίζει από την πλατεία του χωριού, συνεχίζει στο δρόμο προς την εκκλησία της Αγίας Παρασκευής και από μονοπάτι φτάνουμε στο ψηλότερο σημείο του χωριού. Από εκεί ακολουθούμε καλντερίμι που θα καταλήξει στον Αλογόπορο αφού κατηφορίσει προς τη Λούτσα, ανηφορίσει στη ράχη της Πινιδίστρας, περάσει από τον μεγάλο ομβροσυλλέκτη, κινηθεί στη βραχώδη πλαγιά της Χονδροράχης Ω.Π.: 2.5, Υ.Δ.: +102 - 386, Β.Δ.: 1 (6,1χλμ.)\nΑπό εδώ θα μεταβούμε με θαλάσσιο ταξί στο νησάκι Παλαιό Τρίκερι. Θα επισκεφτούμε τη Μονή της Ευαγγελίστριας στο πιο ψηλό σημείο, πεζοπορώντας ως εκεί ανάμεσα από ελαιόδεντρα. Αφορμή για την κτίση της Ιεράς Μονής ήταν το θαύμα της ευρέσεως της εικόνας της Παναγίας στη ρίζα μιας ελιάς. Στο νησί έζησαν 5.000 εξόριστες γυναίκες λόγω των πολιτικών τους πεποιθήσεων κατά τη διάρκεια του εμφυλίου πολέμου. Συνεχίζουμε πεζοπορώντας και κάνοντας το γύρο του νησιού (διάρκεια πορείας 2 ώρες) Δύσκολη πορεία: Διάσχιση Τισσαίου όρους. Η διάσχιση του Τισσαίου όρους είναι η πιο άγρια και η πιο εντυπωσιακή του Πηλίου! Αρχίζει από τον παραθαλάσσιο οικισμό του Μαραθιά και καταλήγει στο ξωκλήσι της Παναγιάς. Αρχικά κινούμαστε σε χωματόδρομο και μετά από περίπου 2χλμ. κινούμαστε σε ανηφορικό μονοπάτι απ’ όπου φτάνουμε σε πλάτωμα και από εκεί ξεκινά το εντυπωσιακό βραχώδες τοπίο. Η διαδρομή οδηγεί σε ένα λιβάδι με μεγάλους πεσμένους κορμούς και εκπληκτική θέα προς τις ανατολικές παραλίες και από μονοπάτι με πλατύφυλλους θάμνους φτάνουμε στην κορυφή Φλόκα (547μ.) με εντυπωσιακή θέα προς κάθε πλευρά.. Η πορεία ιδιαίτερα απαιτητική, κινείται πάνω στη κόψη της κορυφογραμμής, διασχίζει το διάσελο και καταλήγουμε στην κορυφή Εύζωνας (644μ.) με θέα προς την Στερεά Ελλάδα, την Εύβοια, τις Σποράδες, το Πήλιο και τον Όλυμπο. Από εκεί ξεκινά η κατάβαση, φτάνοντας στο λιβάδι Λάκα Καρατάσου και εν συνεχεία σε μονοπάτι με πυκνή θαμνώδη βλάστηση που καταλήγει στον επαρχιακό δρόμο Αργαλαστή - Τρικερίου λίγο πάνω από το ξωκλήσι της Παναγιάς, όπου επιβίβαση στο πούλμαν και μεταφορά στον Αλογόπορο Ω.Π.: 6-7, Υ.Δ.: 644, Β.Δ.: 2+ (9χλμ.) Από τον Αλογόπορο με θαλάσσιο ταξί θα φτάσουμε στο Παλιό Τρίκερι συναντώντας την άλλη ομάδα για κοινή πεζοπορία.\nΕπιστροφή στον Αλογόπορο με το θαλάσσιο ταξί, επιβίβαση στο πούλμαν και επιστροφή στον Λαύκο.\nΚυριακή 28/11: Λαύκος – Μηλίνα: Μια από τις ομορφότερες διαδρομές του Νότιου Πηλίου, στην οποία βαδίζουμε κατά το μεγαλύτερο μέρος σε καλντερίμι μέσα σε ένα τοπίο μεγάλης φυσικής ομορφιάς. Πρόκειται για τα δύο κύρια καλντερίμια (το βόρειο και το νότιο ) που συνέδεαν το κεφαλοχώρι Λαύκο με το επίνειο τη Μηλίνα. Η διαδρομή ξεκινά από την πλατεία του Λαύκου και κινείται σε ένα ωραίο πετρόχτιστο μονοπάτι με πεζούλες, ξερολιθιές και πυκνή βλάστηση. Στα μισά της διαδρομής προς Μηλίνα θα συναντήσουμε παλαιά κρήνη και την εκκλησιά της Παναγιά της Μεσσοσπορίτισσας ή Μοναστήρι. Συνεχίζουμε στο καλντερίμι έχοντας θέα τη Μηλίνα και τον Παγασσητκό κόλπο. Καταλήγουμε στα πρώτα σπίτια του οικισμού και από κει στην παραλία της Μηλίνας. Στην συνέχεια θα ανηφορίσουμε ομαλά προς το Λαύκο ακολουθώντας το νότιο καλντερίμι (κυκλική) Ω.Π.: 2.5, Υ.Δ.: 345, Β.Δ.: 1 (7χλμ.)\nΣυντονίστριες: Δέσποινα Τζωρτζάτου & Ζωή Παπαευθυμίου


Αρχική Πολιτική Υγεία Γιατί οι γυναίκες ζουν παραπάνω από τους άντρες;\nΟι έρευνες και οι στατιστικές δείχνουν πως οι γυναίκες ζούνε πολύ περισσότερο από τους άντρες και αυτό συμβαίνει για συγκεκριμένους λόγους που είναι κυρίως βιολογικοί. Αυτοί λοιπόν είναι οι λόγοι που οι γυναίκες ζουν περισσότερα χρόνια.\nΟι μητέρες «δίνουν» στους γιους τους ελαττωματικό DNA.\nΠροηγούμενο άρθροΤι ”ρίχνει” τους άντρες και πώς θα το αντιμετωπίσουν\nΕπόμενο άρθροYFSF: Πρεμιέρα με τη Μαρία Μπεκατώρου


ΣΕΑ ΞΑΝΘΗΣ - Ευχαριστήριο 13ης Πανελλήνιας Λαμπαδηδρομίας Εθελοντών Αιμοδοτών - Υποδοχή της Φλόγας - ΠΟΣΕΑ\nΣΕΑ ΞΑΝΘΗΣ – Ευχαριστήριο 13ης Πανελλήνιας Λαμπαδηδρομίας Εθελοντών Αιμοδοτών – Υποδοχή της Φλόγας\nΤις ευχαριστίες μας στους κάτωθι:\n– στο Δήμο Ξάνθης και στο Κέντρο Πολιτισμού που έχουν εντάξει την εκδήλωση στο επίσημο πρόγραμμα των Εορτών Παλαιάς Πόλεως Ξάνθης, την συναυλία που αφιερώνει κάθε έτος για τη μεγάλη τους προσφορά στους νέους εθελοντές αιμοδότες της περιφερειακής μας ενότητας και για το προσωπικό του Δήμου για τις οποιεσδήποτε διευκολύνσεις μας παρέχει.\n– στην Αστυνομική Διεύθυνση Ξάνθης και στο Τμήμα Τροχαίας για τη διευκόλυνση της διέλευσης των εθελοντών λαμπαδηδρόμων.\n– στα μέλη, τη διοίκηση και τους αθλητές του Αθλητικού Ομίλου «Ο ΠΟΣΕΙΔΩΝΑΣ» για την αθρόα ουσιαστική και μεγάλη τους συμμετοχή και συμβολή στην εκδήλωση.\n– στη διοίκηση και το προσωπικό του Γηροκομείου Ξάνθης για τη φιλοξενία της φλόγας και την παραχώρηση του ναού της Αγίας Αικατερίνης.\n– τους χορηγούς της Πανελλήνιας Ομοσπονδίας Συλλόγων Εθελοντών Αιμοδοτών που προσφέρανε μπλουζάκια στους λαμπαδηδρόμους μας και ειδικά τη ΒΙΚΟΣ ΑΕ.\n– στους δεκάδες μεμονωμένους εθελοντές μέλη του συλλόγου μας και μη που συνοδέψανε τη φλόγα της «ΑΓΑΠΗΣ» στις διάφορες διαδρομές.\nΕυχόμαστε του χρόνου να έχουμε ακόμα μεγαλύτερη συμμετοχή και συμπαράσταση από εθελοντές και αρωγούς.


Τσίπρας σε Παυλόπουλο: Έχουμε συμφωνία για το Σκοπιανό - Newsbomb - Ειδησεις - News\nΕΘΝΙΚΑ 12 Ιουν 2018 18:45\nΓια μια «καλή συμφωνία» της ελληνικής κυβέρνησης με τους Σκοπιανούς έκανε λόγο ο πρωθυπουργός ενημερώνοντας τον Πρόεδρο της Δημοκρατίας.\nΣύνθετη ονομασία με γεωγραφικό προσδιορισμό και erga omnes\nΟ κ. Τσίπρας τόνισε πως η συμφωνία περιλαμβάνει σύνθετη ονομασία με γεωγραφικό προσδιορισμό και erga omnes (μία ονομασία έναντι όλων) και εξασφαλίζει την ιστορική κληρονομιά της Ελλάδας.\nΟ πρωθυπουργός τόνισε πως η συμφωνία μεταξύ των δύο χωρών προϋποθέτει την αλλαγή του Συντάγματος από πλευράς Σκοπίων και την απαλοιφή των αλυτρωτικών σημείων.\n«Το σημαντικότερο είναι ότι έχουμε συμφωνία που προβλέπει αλλαγές στο Σύνταγμα πέραν της ονομασίας, που αφορά αλυτρωτικές αναφορές. Σημαντικότερο ότι κατοχυρώνεται η ιστορική κληρονομιά και παρακαταθήκη της Αρχαίας Μακεδονίας, που κάποιοι στο παρελθόν προσπάθησαν να την οικειοποιηθούν. Ειναι θετική εξέλιξη. Η συμφωνία προβλέπεται ότι θα τεθεί σε ισχύ, αφότου η άλλη πλευρά εκπληρώσει δύο προϋποθέσεις», είπε ο κ. Τσίπρας τονίζοντας πως αυτή η «καλή» συμφωνία θα πρέπει να υλοποιηθεί από τους γείτονες.\nΟ πρωθυπουργός είπε πως στη συνέχεια θα ενημερώσει τους πολιτικούς αρχηγούς και τον πρόεδρο της Βουλής ώστε μετά την ψήφιση του πολυνομοσχεδίου να γίνει με βάση το άρθρο 149 του κανονισμού ειδική συνεδρίαση ώστε να ενημερωθεί η εθνική αντιπροσωπεία. «Χρέος η νηφαλιότητα για μία συμφωνία που αποτελεί ένα σημαντικό ιστορικό βήμα», κατέληξε ο κ. Τσίπρας.\nΠαυλόπουλος: Διαβατήριο των Σκοπίων ο σεβασμός της ιστορίας\n«Είναι σαφές πως η ευθύνη εναπόκειται στη γειτονική χώρα, εάν εννοεί την τήρηση των προϋποθέσεων που έχουν τεθεί», είπε ο Πρόεδρος της Δημοκρατίας στον πρωθυπουργό, αμέσως μετά την ενημέρωσή του για τις εξελίξεις από τον Αλέξη Τσίπρα.\n«Προϋπόθεση είναι το Σύνταγμα. Η Ελλάδα μέσα από αυτή την προϋπόθεση δείχνει τη δημοκρατική της ευαισθησία και για τα Σκόπια, καθώς η συμφωνία θα περάσει από τη Βουλή τους. Από το εάν θα κάνει πράξης τις δεσμεύσεις της θα κριθεί. Παρά την ανεύθυνη στάση κάποιων ηγετών της, ο σεβασμός στην ιστορία είναι διαβατήριο της γειτονικής χώρας για την Ευρώπη», ξεκαθάρισε ο κ. Προκόπης Παυλόπουλος.\nΜαξίμου: Παίρνουμε πίσω το «Μακεδονία» και την ιστορία μας\nΤα κέρδη της συμφωνίας στο ζήτημα της ονομασίας των Σκοπίων αποτιμά η ελληνική κυβέρνηση, υποστηρίζοντας πως η Ελλάδα παίρνει πίσω τη «Μακεδονία» και την ιστορία της που κάποιοι καπηλεύτηκαν επί σειρά ετών.\nΑναλυτικά, κυβερνητικοί κύκλοι επισημαίνουν:\nΤι συμφώνησαν Τσίπρας - Ζάεφ για το «Βόρεια Μακεδονία»\nΤο απόγευμα της Τρίτης (12/06) πραγματοποιήθηκε και η δεύτερη τηλεφωνική επικοινωνία του πρωθυπουργού, Αλέξη Τσίπρα με τον Σκοπιανό ομόλογό του, Ζόραν Ζάεφ.\nΗ συζήτηση, σύμφωνα με πληροφορίες, διεξήχθη σε πολύ καλό κλίμα.\n«Υπάρχει συμφωνία, πληροί όλες τις προϋποθέσεις που έθεσε η ελληνική κυβέρνηση και η ονομασία είναι erga omnes», σημείωναν πηγές της ελληνικής κυβέρνησης αμέσως μετά το τηλεφώνημα Τσίπρα - Ζάεφ.\nΣύμφωνα με πληροφορίες του Newsbomb.gr, φέρεται να έχει «κλειδώσει» μια καταρχήν συμφωνία ως προς το όνομα «Βόρεια Μακεδονία» (Severna Makedonija / Republic of North Macedonia) και ο Έλληνας πρωθυπουργός θα απευθυνθεί στον ελληνικό λαό μέσω διαγγέλματος απόψε το βράδυ. Την ίδια ώρα θα απευθύνει διάγγελμα και ο Ζόραν Ζάεφ προς τον λαό των Σκοπίων.\nΣτο μεταξύ, ο κ. Τσίπρας αναμένεται να ενημερώσει τον Πρόεδρο της Δημοκρατίας, Προκόπη Παυλόπουλο για την οριστικοποίηση της συμφωνίας, αλλά και τους πολιτικούς αρχηγούς.\nΤέλος, θα ανακοινωθεί και το ραντεβού των δύο πρωθυπουργών στις Πρέσπες, το οποίο θα γίνει - κατά πάσα πιθανότητα - προς το τέλος της εβδομάδας.\nΜετά την αρχική συμφωνία θα υπάρξει μια σειρά από βήματα που θα πρέπει να ακολουθηθούν μέχρι να υπάρξει οριστική λύση.\nΟ δρόμος δεν είναι στρωμένος με ροδοπέταλα και είναι βέβαιο πως θα υπάρξουν σφοδρές αντιδράσεις και στις δύο χώρες.\nΚατ’ αρχάς, η συμφωνία των δύο κυβερνήσεων θα πρέπει να ψηφιστεί από τη βουλή των Σκοπίων. Αν ο πρόεδρος της χώρας Γκιόργκι Ιβανόφ αρνηθεί να επικυρώσει την απόφαση, τότε θα χρειαστεί και δεύτερη ψηφοφορία. Αν βγει και αυτή θετική, τότε δεν μπορεί να την ξαναμπλοκάρει ο Ιβανόφ.\nΣτη συνέχεια θα διεξαχθεί δημοψήφισμα στα Σκόπια (όπως έχει προαναγγείλει ο Ζάεφ) και σε περίπτωση θετικής απόφασης των πολιτών, θα ξαναψηφίσει η βουλή των Σκοπίων για την αλλαγή του συντάγματος. Στην ψηφοφορία αυτή απαιτείται διευρυμένη πλειοψηφία 2/3.\nΑν «περάσουν» όλα τα παραπάνω η συμφωνία θα φτάσει στην ελληνική βουλή. Πότε θα γίνει αυτό; Σύμφωνα με τους υπολογισμούς, περίπου Οκτώβριο ή Νοέμβριο.\n«Όχι» από Καμμένο σε ονομασία με τον όρο «Μακεδονία»\nΤην κάθετη διαφωνία του με μια συμφωνία για το Σκοπιανό που θα περιλαμβάνει τον όρο «Μακεδονία» κατέστησε σαφή ο υπουργός Εθνικής Άμυνας και επικεφαλής των Ανεξάρτητων Ελλήνων, Πάνος Καμμένος, κατά τη διάρκεια έκτακτης συνέντευξης Τύπου, προαναγγέλλοντας ότι το κόμμα του θα την καταψηφίσει, όταν αυτή έρθει προς κύρωση στη Βουλή.\nΑναφερόμενος ειδικότερα στο ονοματολογικό, ο κ. Καμμένος σημείωσε πως αν υλοποιηθούν όλες οι δεσμεύσεις των Σκοπιανών και για δημοψήφισμα, τότε πριν έρθει για κύρωση η συμφωνία στη Βουλή, θα πρέπει να συγκληθεί το Συμβούλιο των Πολιτικών Αρχηγών, για να αλλάξει την απόφαση του 1992.\nΑίσθηση, ωστόσο, προκάλεσε η αποστροφή του προέδρου τον ΑΝΕΛ, ότι μετά την ενημέρωση που είχε με τον κ. Κοτζιά εκτιμά ότι πολύ δύσκολα ο λαός των Σκοπίων θα εκπληρώσει όλα τα προαπαιτούμενα και ειδικά το δημοψήφισμα.\nΙβάνοφ: Ένα τόσο σημαντικό ζήτημα δεν λύνεται μέσω τηλεφώνου\nΣκληρή ανακοίνωση για την τελική φάση των διαπραγματεύσεων εξέδωσε ο πρόεδρος των Σκοπίων Γκιόργκι Ιβάνοφ, ισχυριζόμενος ότι τόσο σημαντικά ζητήματα δεν μπορούν να λυθούν μέσω τηλεφώνου.\n«Ένα τόσο σημαντικό ζήτημα όπως αυτό δεν μπορεί να λυθεί τηλεφωνικά και δεν είναι δυνατό να το χειριστεί κάποιος ως προσωπική συμφωνία μεταξύ των πρωθυπουργών των δύο χωρών» τονίζει η ανακοίνωση του γραφείου του Ιβάνοφ, απαντώντας στις χθεσινές δηλώσεις του Ζόραν Ζάεφ στον τηλεοπτικό σταθμό Telma.\nΜε γιγαντοαφίσες στους δρόμους των Σκοπίων καταγγέλλουν τον Ζάεφ για «προδοσία»\nΌπως αναφέρουν τα τοπικά ΜΜΕ είναι πρώτη φορά που δημόσια προβάλλονται αφίσες κατά του πρωθυπουργού Ζόραν Ζάεφ.\nΣκοπιανό: Καταρχήν συμφωνία Τσίπρα - Ζάεφ - Αναμένεται διάγγελμα του Πρωθυπουργού στον ελληνικό λαό


Το ποδοσφαιρικό «Stonehenge» βρίσκεται στο Μπράιτον κι... - Sportdog.gr - Αθλητικά Νέα | Ειδήσεις | Sport\nΣτην μόλις τέταρτη -συνεχόμενη- χρονιά στην ιστορία της στην Premier League, η Brighton εντελώς αθόρυβα έχει μαζέψει στην συλλογή της μερικούς από τους καλύτερους ή πιο ελπιδοφόρους στόπερ όχι μόνο του αγγλικού Νότου, αλλά και ολόκληρης της χώρας. Τέσσερις γηγενείς αμυντικούς «ογκόλιθους», που αποτελούν αξιοθέατο ενός ταχέως αναπτυσσόμενου συλλόγου, όπως ακριβώς το γειτονικό Stonehenge.\nΗ χθεσινή αναμέτρηση της Chelsea με την Brighton δεν ήταν ένας ακόμα αγώνας «Δαβίδ εναντίον Γολιάθ», αλλά και μία ξεχωριστή σύγκρουση μίας νεοσύστατης ισχυρής μεσοεπιθετικής γραμμής με ένα επιμελώς αξιοθαύμαστο αμυντικό σύνολο. Το τελικό 1-3 υπέρ των «Μπλε» ίσως μοιάζει να ήρθε εύκολα, όμως η αλήθεια είναι πως οι «συμπληγάδες» του Graham Potter περιόρισαν άψογα τον «πολύ» Timo Werner, ανάγκασαν τον Kai Havertz σε ένα τραγικό ντεμπούτο, ώθησαν τον Loftus-Cheek σε μία ταχύτατη αντικατάσταση και «βάφτισαν» σκόρερ τους Jorginho, James και Zouma, που πέρυσι πέτυχαν όλοι μαζί τέσσερα γκολ (τα τρία με πέναλτι)!\n«Ναι η Premier League μου φάνηκε διαφορετική, κυρίως οι αμυντικοί. Δεν έχω παίξει ποτέ ενάντια σε τρεις στόπερ τόσο ψηλούς και τόσο ογκώδεις!». O Werner στις δηλώσεις του μετά το ματς δεν είπε κάτι το περίεργο, αλλά αυτό που παρατήρησαν όσοι είδαν το παιχνίδι. Πως στο καλό όμως κατάφεραν οι «Γλάροι» να μαζέψουν έναν διεθνή στόπερ αξίας σχεδόν 50 εκ. λιρών, τον καλύτερο αμυντικό της περυσινής Championship και το κορυφαίο ταλέντο της Portsmouth την περασμένη δεκαετία που παίζει ασταμάτητα βασικός από τα 17, ενώ παράλληλα είχαν στον πάγκο τον ψηλότερο ποδοσφαιριστή της Premier League και καψούρα γνωστού τηλεσχολιαστή (λέγε με Τσόχο);\nΑς ξεκινήσουμε από τον πρώτο, τον παλαιότερο εκ των τεσσάρων και αρχηγό της Brighton. O Lewis Dunk λοιπόν μετρά στην καριέρα του περισσότερες από 300 επίσημες συμμετοχές στα 28 του χρόνια και μόλις πέντε έχουν λάβει χώρα με διαφορετική φανέλα από την αγαπημένη του κυανόλευκη (Bristol City, 2013/14). Από το καλοκαίρι του 2012 και την πρώτη -φανταστική- χρονιά του στην Championship εμφανίζεται συνεχώς φευγάτος, όμως παραμένει πιστός και βλέπει την αξία του συνεχώς να αυξάνεται. Έχει κάνει τα πάντα για αυτόν τον σύλλογο, αφού έχει βγει πρώτος σκόρερ σε μία σεζόν (2014/15), κορυφαίος της χρονιάς, σε καλύτερες ομάδες της σεζόν, ενώ τον Νοέμβριο του 2018 έγινε και μόλις ο τέταρτος παίκτης στην ιστορία των «Γλάρων», που φορά την φανέλα με το εθνόσημο.\nΗ μεταγραφική «προθέρμανση» της Chelsea τον είχε θέσει από νωρίς πρωταρχικό στόχο για την ενίσχυση της άμυνας, όμως τα χρήματα και η δόξα ελάχιστα τον «άγγιξαν», με τον Dunk σχεδόν «προκλητικά» να υπογράφει τον περασμένο μήνα νέο πενταετές συμβόλαιο! Πέρυσι σκόραρε απέναντι σε Manchester United, Liverpool και Arsenal, ήταν ο πρώτος που προσφέρθηκε για μείωση αποδοχών ώστε να μαζευτεί η χασούρα λόγω της πανδημίας και γενικά θεωρείται για την Brighton ότι και το είδωλό του, ο John Terry, για την ομάδα που απέρριψε και αντιμετώπισε μόλις χθες!\nΜια μεταγραφική ιστορία απασχόλησε και τον δεύτερο κατά την καλοκαιρινή περίοδο, αφού ο Marcelo Bielsa είχε δώσει εντολή στα αφεντικά της Leeds να του αγοράσουν τον περυσινό δανεικό του Ben White, για ότι αντίτιμο κι αν χρειαστεί! Τα σχεδόν 30 εκ. λίρες απορρίφθηκαν σχεδόν αμέσως, με τον Potter να μένει πιστός στις υποσχέσεις του καθ’ όλη την διάρκεια της σεζόν, πως ο καλύτερος αμυντικός της Championship έχει μέλλον μόνο στο Falmer Stadium. Σε ηλικία μόλις 22 ετών ο δυναμικός στόπερ βρίσκεται ήδη στα υπόψιν του Southgate για κλήση στην εθνική και όσο κι αν όλοι λαχταρούν να γίνει ο νέος «Dunk», η προοπτική του μοιάζει απαγορευτική για να μην γίνει σύντομα η ακριβότερη πώληση στην ιστορία της Brighton.\nΗ χθεσινή του εμφάνιση συνόψισε σε δύο φάσεις την τεράστια αξία του, όταν πρώτα ντρίμπλαρε από την μία περιοχή στην άλλη και μετά από μερικά λεπτά έκανε την τέλεια άμυνα ενός εναντίον δύο, απέναντι στους ταχύτατους Werner και Loftus-Cheek. Η επιτυχία του στους δανεισμούς δεν περιορίζεται φυσικά μόνο στην περυσινή Leeds, αλλά ξεκινά από τα 19 του χρόνια και την Newport County, όταν ο τότε προπονητής του Mike Flynn είχε δηλώσει στο τέλος της σεζόν πως πρόκειται για τον κορυφαίο δανεισμό στην ιστορία του συλλόγου!\nΟ τρίτος χθεσινός βασικός ίσως δεν φάνηκε και τόσο αντάξιος των άλλων δύο, αφού πρακτικά θα έπρεπε να πιστωθεί και αυτογκόλ στο τρίτο γκολ της Chelsea, όμως μόνο τυχαίος δεν είναι. Καταρχάς ήταν αυτός που έπαιξε σχεδόν man-to-man τον Werner με μεγάλη επιτυχία, ενώ ήταν και ο καλύτερος της τριάδας σε tackles (3), interceptions (2) και clearances (2)! Ο Adam Webster έκανε ντεμπούτο με την Portsmouth στα 17 του κι έκτοτε μετρά 31 ματς ανά σεζόν είτε εκεί, είτε στις Aldershot, Ipswich και Bristol City!\nΠέρυσι ντύθηκε «Γλάρος» με την προοπτική να αντικαταστήσει σταδιακά τον Shane Duffy, όμως με τις εμφανίσεις του εκτόπισε ταχύτατα τον Ιρλανδό εκτός ενδεκάδας κι από φέτος εκτός ομάδας (!), στέλνοντάς τον δανεικό για πρώτη φορά μετά από εφτά χρόνια στην Celtic. Βασικός στις εθνικές μέχρι την Κ-19, όταν και θεωρούταν από τα καλύτερα ταλέντα της χώρας κι ένα από τα σπουδαιότερα των ακαδημιών της Portsmouth, αν συνεχίσει έτσι δεν αποκλείεται να απασχολήσει σύντομα και τον Southgate, αφού είναι μόλις 25 χρονών.\nΗ παρουσία τους στα μετόπισθεν της Brighton δεν είναι όμως το μόνο κοινό τους στοιχείο, αφού προέρχονται και οι τρεις από τον αγγλικό Νότο! Συγκεκριμένα οι τόποι γέννησής τους (Τσίτσεστερ, Πουλ και Μπράιτον) βρίσκονται πάνω σε μία ακτίνα 100 μιλίων, με τους τρεις αμυντικούς «ογκόλιθους» να απέχουν λιγότερο από δύο ώρες από τους πιο φημισμένους… ογκόλιθους της χώρας, στο νεολιθικό ηρώο του Stonehenge! Ίσως το σπουδαιότερο ιστορικό μνημείο ολόκληρης της Βρετανίας, που «στολίζει» με την επιβλητική παρουσία του τον αγγλικό Νότο και προσελκύει εκατομμύρια επισκέπτες κάθε χρόνο.\nΙδιαίτερη μνεία αξίζει ένας ποδοσφαιριστής που δεν αγωνίστηκε χθες και είναι μάλιστα γέννημα-θρέμμα του Βορρά, όμως το θεόρατο ύψος του «προσεγγίζει» περισσότερο από όλους τους προαναφερθέντες τους ταφικούς βράχους του Stonehenge. Ο συμπαθητικός Dan Burn, που ξεπερνά τα δύο μέτρα σε ύψος και αποτελέι τον ψηλότερο ποδοσφαιριστή της Premier League, στην πρώτη του ουσιαστικά χρονιά στο Falmer Stadium (αγοράστηκε το 2018, αλλά δόθηκε δανεικός στην Wigan) κατείχε ένα φοβερό ρεκόρ, αφού ήταν ο μοναδικός παίκτης που δεν είχε χάσει ούτε δευτερόλεπτο από την έναρξη της σεζόν ως την Πρωτοχρονιά του 2020. Τότε σε ένα ματς απέναντι στην Chelsea συγκρούστηκε με τον Reece James και αναγκάστηκε να υποβληθεί σε επέμβαση, μένοντας σχεδόν δύο μήνες έξω.\nΟλοκλήρωσε την σεζόν με 34 συμμετοχές, τον είδαμε αρκετές φορές να παίζει ως επιθετικός-στόχος (aka Target Man), όταν η Brighton έμενε πίσω στο σκορ και αν το όνομά του δεν σας λέει κάτι, ήταν αυτός, που ο γνωστός τηλεσχολιαστής και δημοσιογράφος, Μιχάλης Τσόχος, δεν σταματούσε να του πλέκει το εγκώμιο! Α, και για να μην ξεχάσουμε, μέσα σε όλα ο Potter το καλοκαίρι έφερε και τον συχνά βασικό αμυντικό (στόπερ και δεξί μπακ) της Εθνική Ολλανδίας, Joel Veltman από τον Ajax, έτσι για να είναι δίκαια τα οικογενειακά διπλά!


Magnez Max Skurcz 60 tabs - OstroVit | GymBeam.gr\nΤο Magnez MAX Skurcz είναι ένα μοναδικό σύμπλεγμα βιταμινών και μεταλλικών στοιχείων για τη διατήρηση της υγείας του σώματος στο βέλτιστο επίπεδο. Με ένα δισκίο, μπορείτε να προσφέρετε μια άκρως βιοδιαθέσιμη μορφή μαγνησίου, καλίου και βιταμίνης Β6 στο σώμα σας. Το συμπλήρωμα είναι επίσης κατάλληλο και για vegans.\nΤο Magnez MAX Skurcz είναι ένα μοναδικό σύμπλεγμα μιας εξαιρετικά λειτουργικής μορφής μαγνησίου, καλίου και βιταμίνης Β6\nΤο Magnez MAX Skurcz περιέχει ένα σύμπλεγμα μετάλλων και βιταμίνης Β6 με σκοπό να διασφαλιστεί η βέλτιστη σωματική υγεία. Το κύριο συστατικό του προϊόντος είναι μια εξαιρετικά λειτουργική μορφή μαγνησίου (κιτρικό μαγνήσιο), η οποία βοηθά στη μείωση της κόπωσης και διατηρεί τα επίπεδα ηλεκτρολυτών σε ισορροπία. Επιπλέον, εξασφαλίζει την ψυχική ισορροπία, τη σωστή λειτουργία του νευρικού συστήματος, των μυών, των οστών και των δοντιών. Το συμπλήρωμα, το οποίο είναι επίσης κατάλληλο και για vegans, αποτελείται επιπλέον από μια ιδιαίτερα χρήσιμη μορφή καλίου (κιτρικό κάλιο), το οποίο εξασφαλίζει τη λειτουργία του νευρικού συστήματος και των μυών. Είναι επίσης εξαιρετικά σημαντικό για την καρδιακή λειτουργία, επειδή βοηθά στη διατήρηση της φυσιολογικής αρτηριακής πίεσης. Η βιταμίνη Β6, που περιέχεται στο σύμπλεγμα, εξασφαλίζει την ψυχική ισορροπία, συμβάλλει στον σχηματισμό ερυθρών αιμοσφαιρίων και στη σωστή λειτουργία του ανοσοποιητικού και νευρικού συστήματος. Μειώνει επίσης το αίσθημα της κόπωσης και είναι σημαντική για τον μεταβολισμό της ομοκυστεΐνης, των πρωτεϊνών και του γλυκογόνου.\nMagnez MAX Skurcz και τα Οφέλη του\nσύμπλεγμα μεταλλικών στοιχείων και βιταμίνης Β6\nπεριέχει μια άκρως βιοδιαθέσιμη μορφή μαγνησίου (κιτρικό μαγνήσιο)\nπεριέχει μια εξαιρετικά βιοδιαθέσιμη μορφή καλίου (κιτρικό κάλιο)\nδιατηρεί την υγεία του ανοσοποιητικού και του νευρικού συστήματος\nμειώνει τα αίσθημα της κόπωσης και της εξάντλησης\nεπηρεάζει θετικά αρκετές βιοχημικές διεργασίες στο σώμα\nΚιτρικό μαγνήσιο (μαγνήσιο), κιτρικό κάλιο (κάλιο), υδροχλωρική πυριδίνη (βιταμίνη Β6), υλικά πληρώσεως: άμυλο, μικροκρυσταλλική κυτταρίνη, αντιπηκτική ουσία: άλατα μαγνησίου λιπαρών οξέων, σίλικα.\nΛαμβάνετε 1 δισκίο ημερησίως 15 λεπτά μετά το γεύμα.\nΜαγνήσιο 56 mg\nΚάλιο 108 mg\nΒιταμίνη B6 0.21 mg\nΜην υπερβαίνετε τη συνιστώμενη ημερήσια δόση. Μην χρησιμοποιείτε το προϊόν ως υποκατάστατο μιας ποικίλης και ισορροπημένης διατροφής. Μην το χρησιμοποιείτε εάν είστε αλλεργικοί σε οποιοδήποτε από τα συστατικά. Το προϊόν δεν είναι κατάλληλο για παιδιά, εγκύους και θηλάζουσες γυναίκες ή για άτομα που λαμβάνουν αντικαταθλιπτική θεραπεία ή πάσχουν από νεφρική ανεπάρκεια. Να προστατεύετε το προϊόν από το άμεσο ηλιακό φως.\nΑλλεργιογόνα: Το προϊόν παρασκευάζεται σε ένα εργοστάσιο που επεξεργάζεται άλλα συστατικά τα οποία περιέχουν: γάλα (συμπεριλαμβανομένης της λακτόζης), φυστίκια, άλλους ξηρούς καρπούς, σουσάμι, βρώμη, αυγά, μαλακόστρακα και ψάρια.\nΑξιολογήσεις Πελατών Magnez Max Skurcz 60 tabs - OstroVit\nΑξιολογείτε:Magnez Max Skurcz 60 tabs - OstroVit\n60 ταμπ. 5,50 € 4,50 €


Η καρδιά υποφέρει το καλοκαίρι | Η Εφημερίδα των Συντακτών\nΘερινές συμβουλές για όταν η ζέστη είναι υπερβολική\nΙΑΤΡΙΚΑ ΘΕΜΑΤΑ 12.07.2018, 13:20\nΓενοβέφα Κολοβού* Επιμέλεια: Ντάνι Βέργου\nΤα προβλήματα καρδιάς που σχετίζονται με τους καλοκαιρινούς μήνες είναι η εμφάνιση ή επιδείνωση της ήδη υπάρχουσας καρδιοπάθειας, όπως είναι η στεφανιαία νόσος (στηθάγχη, έμφραγμα του μυοκαρδίου) και η καρδιακή ανεπάρκεια.\nΕχει παρατηρηθεί ότι τα οξέα καρδιακά επεισόδια συσχετίζονται με τις μετεωρολογικές μεταβολές κατά τη διάρκεια όλου του χρόνου.\nΟι αναλύσεις έχουν δείξει ότι οι συχνότερες εισαγωγές λόγω οξέων καρδιακών επεισοδίων συμβαίνουν τους χειμερινούς μήνες, συγκριτικά με τους υπόλοιπους. Αναφορικά με τις ηλικίες των εισαχθέντων ασθενών στα νοσοκομεία, φαίνεται ότι τους καλοκαιρινούς μήνες νοσούν μικρότερες ηλικίες (κάτω των 60 ετών) και τους χειμερινούς μήνες οι μεγαλύτερες ηλικίες (πάνω από 60 ετών).\nΗ παρουσία των παραγόντων κινδύνου για καρδιαγγειακά νοσήματα όπως είναι η αρτηριακή υπέρταση, η υπερχοληστερολαιμία, το κάπνισμα, το θετικό οικογενειακό ιστορικό για καρδιαγγειακά νοσήματα και ο σακχαρώδης διαβήτης φαίνεται να μην επηρεάζονται από τις εποχές.\nΤα εργαζόμενα άτομα συχνότερα νοσηλεύονται για καρδιαγγειακά επεισόδια την άνοιξη και το καλοκαίρι, συγκριτικά με το φθινόπωρο και τον χειμώνα, αντιθέτως με ό,τι συμβαίνει με τους συνταξιούχους (έλλειψη φυσικής δραστηριότητας και πιο ανθυγιεινή διατροφή).\nΕπίσης, τα αυξημένα καρδιακά ένζυμα που παρατηρούνται κατά τη διάρκεια του οξέος επεισοδίου είναι υψηλότερα το καλοκαίρι, συγκριτικά με το φθινόπωρο και τον χειμώνα, υποδηλώνοντας πιθανόν μεγαλύτερη βλάβη του μυοκαρδίου.\nΗ μετα-εμφραγματική στηθάγχη (προκάρδιο άλγος εμφανιζόμενο μέχρι και 30 ημέρες μετά το έμφραγμα) παρουσιάζεται συχνότερα στους ασθενείς που υπέστησαν έμφραγμα του μυοκαρδίου τους καλοκαιρινούς μήνες. Ωστόσο, η εμφάνιση επιπλοκών μετά το έμφραγμα του μυοκαρδίου όπως η καρδιακή ανεπάρκεια ή ο θάνατος είναι λιγότεροι τους καλοκαιρινούς μήνες.\nΗ συχνότερη μετα-εμφραγματική στηθάγχη, που παρουσιάζεται στους ασθενείς οι οποίοι παρουσίασαν έμφραγμα του μυοκαρδίου τους καλοκαιρινούς μήνες, μπορεί να οφείλεται στην αυξημένη φυσική δραστηριότητα των ασθενών και στη μικρότερη πιθανότητα προσέλευσής τους στον ιατρό και επομένως μικρότερη πιθανότητα ελέγχου της νόσου (στεφανιογραφία, αγγειοπλαστική).\nΝα σημειωθεί ότι οι ασθενείς που εκδηλώνουν μετα-εμφραγματική στηθάγχη έχουν χειρότερη πρόγνωση (νέο οξύ καρδιακό επεισόδιο ή έμφραγμα ή αιφνίδιος θάνατος), συγκριτικά με αυτούς χωρίς μετα-εμφραγματική στηθάγχη. Εχει παρατηρηθεί ότι η θνητότητα της στεφανιαίας νόσου και των αγγειακών εγκεφαλικών επεισοδίων αυξάνεται όταν η θερμοκρασία είναι πάνω από 37οC.\nΕπίσης, στις αυξημένες θερμοκρασίες αυξάνεται ο κίνδυνος αφυδάτωσης ή/και θερμοπληξίας. Η αφυδάτωση αφορά, συχνότερα, τα ηλικιωμένα άτομα, τα άτομα που λαμβάνουν διουρητικά ή τα άτομα που καταναλώνουν υπερβολικά αλκοολούχα ποτά.\nΤα προειδοποιητικά συμπτώματα είναι δίψα, ζάλη, αίσθημα αδυναμίας και καταβολής, αύξηση της θερμοκρασίας του σώματος, κεφαλαλγία, ναυτία, έμετοι και μυϊκές κράμπες.\nΤα συμπτώματα αυτά πρέπει να αναφέρονται στον θεράποντα ιατρό, διότι μπορεί να εξελιχθούν σε πιο σοβαρά όπως είναι η ξηροδερμία, η ερυθρότητα, η ταχυκαρδία, η δυσκολία στην αναπνοή και οι διαταραχές της συμπεριφοράς (παραισθήσεις, αποπροσανατολισμός, σπασμοί). Οι βαριές περιπτώσεις θερμοπληξίας μπορεί να οδηγήσουν σε κώμα και σε θάνατο.\nΓια να μη βρεθούμε εμείς, οι συγγενείς μας και οι φίλοι μας στη δυσάρεστη θέση να τρέχουμε στο πλησιέστερο νοσοκομείο μέσα στο καλοκαίρι, πρέπει να κάνουμε τα εξής:\n■ Συμβουλευόμαστε τον θεράποντα καρδιολόγο για τις δραστηριότητες που μπορεί να κάνουμε (θαλάσσιο μπάνιο, βόλτες με σκάφος, περπάτημα, εργασία στον ήλιο και άλλα). Στις πολύ ζεστές μέρες αποφεύγουμε τις μετακινήσεις και τις βόλτες σε εξωτερικούς χώρους και οι δραστηριότητες πρέπει να περιορίζονται στις πολύ πρωινές ώρες ή αργά το απόγευμα.\n■ Δεν κολυμπάμε αμέσως μετά το φαγητό. Κολυμπάμε στα ρηχά και με παρέα. Η είσοδος στη θάλασσα πρέπει να γίνεται βαθμιαία, βρέχοντας τα πόδια, το στήθος, τα χέρια και στη συνέχεια όλο το σώμα. Οι πρωινές ώρες ή οι απογευματινές να προτιμώνται.\n■ Στις δραστηριότητές μας δεν πρέπει να αισθανόμαστε κανένα καρδιακό ενόχλημα.\n■ Πρέπει να γίνεται τροποποίηση των δόσεων των λαμβανομένων φαρμάκων που επηρεάζουν την αρτηριακή πίεση (αντι-υπερτασικά, νιτρώδη, διουρητικά), η οποία συνήθως είναι χαμηλότερη τους καλοκαιρινούς, συγκριτικά με τους χειμερινούς μήνες. Μπορεί να χρειαστεί ακόμα και διακοπή των αντι-υπερτασικών φαρμάκων πάντα με τη γνώμη του γιατρού μας.\nΟι ασθενείς με καρδιακή ανεπάρκεια και οι υπερτασικοί ασθενείς πρέπει να μετρούν συχνά την πίεσή τους, να ζυγίζονται καθημερινά και να προγραμματίζουν τη μέτρηση των ηλεκτρολυτών αίματος συχνότερα από ό,τι κάνουν τους χειμερινούς μήνες.\nΜια άλλη ομάδα ασθενών που πρέπει να τροποποιήσουν τις δόσεις των φαρμάκων είναι αυτοί που λαμβάνουν αντιπηκτική αγωγή με Sintrom, διότι η διατροφή τους καλοκαιρινούς μήνες είναι πλουσιότερη σε λαχανικά και φρούτα, τα οποία επηρεάζουν την πηκτικότητα του αίματος (INR). Συνήθως, αυτό αφορά τους ασθενείς στους οποίους έχει τοποθετηθεί μεταλλική βαλβίδα στην καρδιά ή τους ασθενείς με κολπική μαρμαρυγή. Οι ασθενείς που λαμβάνουν Sintrom πρέπει να ελέγχουν πιο συχνά το INR.\n■ Προσοχή στον ήλιο και ιδιαίτερα όταν λαμβάνουμε φάρμακα που προκαλούν φωτοευαισθησία όπως το Angoron (αμιοδαρόνη).\n■ Αποφυγή αφυδάτωσης (κατανάλωση υγρών, κυρίως νερού, αποφυγή αλκοολούχων ποτών και καφεΐνης και όλα τα πιο πάνω).\n■ Τα φάρμακα να μην εκτίθενται στον ήλιο και να διατηρούνται σε θερμοκρασία κάτω από 30οC.\n■ Διακοπές στο βουνό, μέχρι 2.000 μέτρα υψόμετρο, δεν δημιουργούν ιδιαίτερο πρόβλημα. Σπάνια, μικρή δυσφορία, ταχυκαρδία, κόπωση, τα οποία υποχωρούν με τον εγκλιματισμό που γίνεται σε 2-3 ημέρες.\nΟταν η ζέστη είναι υπερβολική\n1. Χρήση κάποιου ανεμιστήρα ή κλιματιστικού\n2. Συχνά ντους\n3. Ελαφρά και δροσερά ρούχα (φαρδιά λευκά ρούχα)\n4. Κατανάλωση μεγάλων ποσοτήτων υγρών, κυρίως νερού, για αποφυγή αφυδάτωσης\n5. Αποφυγή κατανάλωσης καφεΐνης και αλκοολούχων ποτών\n6. Τα γεύματα να είναι συχνά και μικρά.\n7. Σε περίπτωση εκδήλωσης συμπτωμάτων που αναφέρθηκαν παραπάνω αναζητάμε την ιατρική βοήθεια\n* Διευθύντρια Καρδιολογικού Τομέα και Μονάδας LDL-αφαίρεσης, Ωνάσειο Καρδιοχειρουργικό Κέντρο\n** Το άρθρο δημοσιεύτηκε στο αφιέρωμα «Ζωή & υγεία» της «Εφ.Συν.»\nΙΑΤΡΙΚΑ ΘΕΜΑΤΑ 18.07.2018, 13:08\nΜήπως βασανίζετε το δέρμα σας;\nΟταν το θέμα είναι το δέρμα και η φροντίδα του, οι παρανοήσεις και οι λανθασμένες αντιλήψεις περισσεύουν. Ποια είναι μερικά από τα σημαντικότερα, διαχρονικά λάθη που κάνουμε στη φροντίδα του δέρματός μας.\nΙΑΤΡΙΚΑ ΘΕΜΑΤΑ 16.07.2018, 12:37\nΟ έλεγχος και η αποκατάσταση της στοματικής μας υγείας αποτελεί βασικό παράγοντα για να περάσουμε ένα ήρεμο και χαλαρό καλοκαίρι, μειώνοντας την πιθανότητα να αναζητήσουμε απελπισμένα οδοντίατρο σε κάποιο...\nΙΑΤΡΙΚΑ ΘΕΜΑΤΑ 10.07.2018, 09:10\nΗ διακύμανση της στάθμης γλυκόζης στο αίμα σε σχετικά στενά όρια είναι εξαιρετικής σημασίας, καθώς η ορθή λειτουργία ζωτικών οργάνων (π.χ. εγκέφαλος, νεφρός, οφθαλμός κ.ά.) εξαρτάται από την τροφοδοσία τους σε...\nΙΑΤΡΙΚΑ ΘΕΜΑΤΑ 07.07.2018, 13:45\nΔιακοπές χωρίς προβλήματα\nΤο καλοκαίρι είναι η εποχή που για όσους πάσχουν από σακχαρώδη διαβήτη χρειάζεται προσοχή. Οι περίοδοι καύσωνα αυξάνουν τις πιθανότητες εμφάνισης επιπλοκών στα άτομα με σακχαρώδη διαβήτη. Η Ελληνική...\nΙΑΤΡΙΚΑ ΘΕΜΑΤΑ 05.07.2018, 10:04\nΗ θερμική εξάντληση χωρίς αντιμετώπιση μπορεί να εξελιχθεί σε θερμοπληξία. Απαραίτητη η ιατρική βοήθεια αν τα συμπτώματα επιδεινωθούν ή διαρκούν περισσότερο από μία ώρα. Ο γιατρός Ευάγγελος Φραγκούλης απαντά...\nΙΑΤΡΙΚΑ ΘΕΜΑΤΑ 18.10.2017, 10:58\nΕπτά χιλιάδες περιστατικά αιφνίδιου καρδιακού θανάτου, που αφορούν στην πλειονότητά τους οξύ στεφανιαίο επεισόδιο, καταγράφονται κάθε χρόνο στη χώρα μας. 30.000 άνθρωποι εκδηλώνουν ετησίως αγγειακό εγκεφαλικό...


Δείτε πως κατασκευάζεται το Toyota Yaris GR των 261 ίππων (Video) – carzine.gr\nΟ θόρυβος που έχει δημιουργήσει η απόφαση της Toyota να παρουσιάσει ένα μικρό πύραυλο με απόηχους από το WRC δεν λέει να κοπάσει. Το Yaris GR με τους 261 ίππους και την τετρακίνηση είναι αναμφίβολα ένα από τα πιο ενδιαφέροντα αυτοκίνητα της χρονιάς, δείχνοντας εκτός των άλλων ότι ο “γίγαντας” φαίνεται να ξυπνά και να ξαναμιλά στην καρδιά του οδηγού.\nΗ ιαπωνική εταιρία, θέλοντας να κρατήσει ανοιχτό το ενδιαφέρον για το αυτοκίνητο, έδωσε στην δημοσιότητα ένα video με την γραμμή παραγωγής του Yaris GR. Η συγκεκριμένη γραμμή παραγωγής είναι αφιερωμένη μόνο στο GR και βρίσκεται στο εργοστάσιο της εταιρίας στο Μotomachi.\nΌπως βλέπουμε και στο video, στην παραγωγή του GR εμπλέκονται περισσότερο τα ανθρώπινα χέρια, χωρίς όμως να υπάρχει καμία αμφιβολία ότι θα υπάρχει η ίδια κορυφαία ποιότητα με τα άλλα μοντέλα. Το GR δεν είναι απλά ένα πιο γρήγορο μοντέλο με μικρές αλλαγές, αλλά υπάρχουν πολλά δομικά νέα στοιχεία που απαιτούν επιπλέον εργασίες, όπως για παράδειγμα οι 200 νέες συγκολλήσεις που προσδίδουν μεγαλύτερη ακαμψία στο αμάξωμα.\nΤο εργοστάσιο αυτό με τις καινούργιες μεθόδους που δοκιμάζονται θα μπορεί να κατασκευάζει πολλά διαφορετικά μοντέλα μικρής παραγωγής χωρίς περιορισμούς στην παραγωγικότητα. Αυτό σημαίνει ότι πέρα από το Yaris GR θα ακολουθήσουν και άλλα μοντέλα με αυτά τα χαρακτηριστικά. Ήδη ακούγονται φήμες για ένα C-HR με την αντίστοιχη ένδειξη GR ή και μία Corolla.\nΣε αυτό το άρθρο:GR, Toyota, Yaris, Εργοστάσιο\nO φορτιστής της VW, o ID. Charger, ξεκινά μόλις από τα 399 ευρώ


Οδηγός Αναπαραγωγής Budgie | PetBirds\nPublish date 11 Αυγ 2009\nΕνημερώθηκε 18 Μαϊ 2017\nΦτιάξαμε μια λίστα με ερωταπαντήσεις πάνω στο θέμα της αναπαραγωγής των Budgie. Έναν οδηγό για τη βοήθεια όλων όσοι θέλουν να ασχοληθούν με την αναπαραγωγή των Budgerigar.\nΕρωταπαντήσεις για την αναπαραγωγή των Budgie\nPhoto Παπαγαλάκια Budgie που ζευγαρώνουν\nΠως ξεχωρίζουμε το φύλο των Μπάτζι;\nΔείτε: Διάκριση φύλου στα παπαγαλάκια Budgie\nΣε ηλικία 6-7 μηνών. Σε μικρότερες ηλικίες, δεν μπορούμε να είμαστε 100% σίγουροι για το φύλο του πουλιού\nΠοια είναι η κατάλληλη ηλικία των πουλιών για αναπαραγωγή;\nΝα είναι τουλάχιστον 10 μηνών και κατά προτίμηση ενός έτους και άνω, διαφορετικά τα πουλιά, θα ταλαιπωρηθούν αδίκως σε κάποια πιθανή προσπάθειά τους για αναπαραγωγή.\nΤο Φθινόπωρο (από μήνα Σεπτέμβριο) και την Άνοιξη (από μήνα Μάρτιο). Τότε θα έχει πλέον τελειώσει και η περίοδος της πτερόρροιάς των. Θα πρέπει το ζευγάρι να είναι τουλάχιστον 3 εβδομάδες μαζί στο ίδιο κλουβί, ώστε να έχουν ήδη "γνωριστεί" μεταξύ τους και να έχουν συνηθίσει το ένα το άλλο, καθώς και το κλουβί τους.\nΠως καταλαβαίνουμε ότι είναι έτοιμα;\nΟ μπλε χαλινός πάνω από το ράμφος του αρσενικού, γίνεται πιο φωτεινός, ενώ ο μπεζ-καφέ χαλινός του θηλυκού γίνεται καφέ σκούρος.\nΤο σχίσιμο από τα πουλιά, του χαρτιού που υπάρχει στον πάτο του κλουβιού τους.\nΤο αρσενικό "χτυπάει" ρυθμικά με το ράμφος του το ράμφος του θηλυκού, ή τις κούρνιες-πατήθρες.\nΤο αμοιβαίο τάισμα.\nΤο ότι τα πουλιά έχουν γίνει περισσότερο ενεργά σε φτερουγίσματα και τιτιβίσματα.\nΠότε ξεκινά η διατροφική τους προετοιμασία;\nΤι περιλαμβάνει η διατροφική τους προετοιμασία;\nΆφθονη από την συνηθισμένη τους τροφή, απαραίτητα αυγοτροφή, ή αυγό, ασβέστιο που θα μπορούν να πάρουν από το γκρίτ (σπασμένα όστρακα ειδικά για πουλιά) και το κόκαλο σουπιάς, πολυβιταμίνες.\nΑν αγνοούν το σουπιοκόκαλο, ανακατέψτε λίγο από αυτό τριμμένο, σε ένα μείγμα από τριμμένα αμύγδαλα, αυγό με το τσόφλι και λίγη αποξηραμένη ρίγανη\nΑν δεν τρώνε φρούτα και λαχανικά, είναι ευκαιρία να τους τα βάζετε καθημερινώς. Πιθανόν και να τα συνηθίσουν. Όμως, από τη στιγμή που θα εκκολαφθούν οι νεοσσοί, καλύτερα να διακόψουμε για λίγες ημέρες τη χορήγησή τους, έως ότου και ο τελευταίος νεοσσός γίνει 5-6 ημερών. Κατά την περίοδο της αναπαραγωγής, μία καλή τροφή είναι και τα φύτρα, οι βλαστημένοι σπόροι.\nΑν δίνετε βρασμένο αυγό, δώστε το καλύτερα με το τσόφλι. Δείτε: Γιατί να βάζουμε το αυγό με το τσόφλι;\nΗ ποσότητα αυτής της έξτρα διατροφής πρέπει να είναι άφθονη, αλλά δεν πρέπει να μένει για πολύ χρόνο μέσα στο κλουβί, διότι αποσυντίθεται γρήγορα, ειδικά όταν πρόκειται για αυγοτροφή ταΐσματος νεοσσών η οποία συνιστάται να δίνεται σε ελαφρώς υγρή μορφή. Ίσως χρειάζεται αλλαγή και δύο φορές την ημέρα. Πριν την γέννηση των αυγών, χορηγήστε τους την έξτρα διατροφή καθημερινά, ενώ κατά το τάισμα των νεοσσών ανά δύο ημέρες.\nΤο αρσενικό σηκώνει το ένα του πόδι και προσπαθεί να το εναποθέσει στην ράχη του θηλυκού. Όταν αυτό αισθανθεί έτοιμο, παίρνει την κατάλληλη θέση, στην κούρνια, με το κεφάλι εμπρός και κάτω και την ουρά του σηκωμένη, επιτρέποντας έτσι στο αρσενικό να ανέβει στην ράχη του και να προσπαθήσει να φέρει σε επαφή τα γεννητικά τους όργανα.\nΗ διαδικασία αυτή διαρκεί δευτερόλεπτα ή λεπτά και επαναλαμβάνεται για κάποιες φορές κατά την διάρκεια της ημέρας. Συνήθως γίνεται νωρίς το πρωί.\nΜπορούμε να έχουμε δύο ζευγάρια στο ίδιο κλουβί με 2 φωλιές;\nΤα Μπάτζι στον φυσικό τους χώρο στην Αυστραλία, ζούνε σε μεγάλα σμήνη μαζί. Όμως σαν ζευγάρι προτιμούν την ιδιωτική ζωή και τον ιδιωτικό τους χώρο και φωλιά για αναπαραγωγή. Ως εκ τούτου το καλύτερο είναι να έχουμε ένα και μόνο ζευγάρι στο κλουβί.\nΠαρόλα αυτά, για να φτάσουν σε ζευγάρωμα και αναπαραγωγή, χρειάζονται "ενθάρρυνση" από τα άλλα πουλιά του σμήνους και αυτό επιτυγχάνεται όταν γύρω τους ακούνε τις φωνές των άλλων πουλιών. Επομένως, μπορούμε να έχουμε 2 ζευγάρια σε 2 χωριστά κλουβιά και στον ίδιο χώρο.\nΝα χρησιμοποιούμε "τονωτικά" της επιθυμίας για ζευγάρωμα;\nΠότε πρέπει να τους βάλουμε φωλιά;\nΠαράλληλα με την έναρξη της διατροφικής τους προετοιμασίας, μπορούμε να βάλουμε και τη φωλιά. Άλλωστε θα χρειαστούν αρκετές ημέρες έως ότου το θηλυκό να μπει μέσα. Στην αρχή θα την περιεργάζεται εξωτερικά, κοιτάζοντάς την με τις ώρες. Κατόπιν θα αρχίσει να περιεργάζεται το εσωτερικό της βάζοντας το κεφάλι του μέσα στην τρύπα. Ίσως χρειαστεί να ροκανίσει την τρύπα, ως ότου θεωρήσει ότι όλα είναι της αρεσκείας του, οπότε και θα αρχίσει να μπαίνει στην φωλιά και να περνάει αρκετό χρόνο μέσα της.\nΣε όλο αυτό το διάστημα, το αρσενικό θα προσπαθεί να παροτρύνει το θηλυκό να πάρει την απόφασή του, σπρώχνοντάς το μαλακά προς το εσωτερικό της φωλιάς.\nΤι φωλιά τι υλικό χρειάζονται;\nΦωλιές για Μπάτζι διατίθενται έτοιμες στα pet-shop. Συνήθως είναι από MDF με διαστάσεις 20x15x15, άνοιγμα τρύπας εισόδου 4-5 εκ. με ένα κοίλωμα στον πάτο, για να μην διασκορπίζονται τα αυγά και ένα καπάκι στο επάνω μέρος της για το έλεγχο αυγών και νεοσσών.\nΤα Μπάτζι δεν χρειάζονται κάποιο υλικό στη φωλιά τους και αν βάλετε ροκανίδια, το πιθανότερο είναι να τα βγάλουν έξω. Για να παραμένει κάπως καθαρή η φωλιά εσωτερικά, ίσως να βοηθούσε σε αυτό λίγη άμμος υγιεινής.\nΔείτε: Φωλιές παπαγάλων και υλικά επίστρωσης\nΣυνήθως η φωλιά τοποθετείται εξωτερικά του κλουβιού και στο ψηλότερο σημείο του με το άνοιγμά της προς το εσωτερικό του κλουβιού. Πριν την τοποθετήσουμε καλό θα ήταν να την ψεκάσουμε 3 ημέρες πριν με το ειδικό σπρέι για τις ψείρες, ακόμη και αν είναι καινούργια.\nΑναπαραγωγή σε εσωτερικό ή εξωτερικό χώρο;\nΑν έχουμε το κλουβί τους σε εξωτερικό χώρο και είναι προστατευμένο από ρεύματα αέρος, βροχή και αρπακτικά -γάτες αγριοπούλια- μπορούμε να το αφήσουμε εκεί ή να το μετακινήσουμε σε εσωτερικό χώρο (δεδομένου και του ότι έξω υπάρχουν διάφοροι θόρυβοι, ενώ αντίθετα μέσα σκοτεινιάζει πολύ νωρίτερα). Εξαρτάται από τις καιρικές συνθήκες.\nΥψηλές θερμοκρασίες, ή θερμοκρασίες κάτω των 10 βαθμών Κελσίου, είναι ακατάλληλες για αναπαραγωγή. Αν χρειασθεί να τα βάλουμε σε εσωτερικό χώρο, θα πρέπει να τους παρέχουμε επαρκή φωτισμό για τουλάχιστον 13 ώρες ημερησίως.\nΌσοι έχουν τη δυνατότητα χρησιμοποιούν το αυτόματο σύστημα Ανατολής-Δύσης που είναι αρκετά ακριβό. Διαφορετικά μπορείτε να χρησιμοποιήσετε 4-5 χρονοδιακόπτες με τους ανάλογης έντασης φωτός, λαμπτήρες. Κατά την διάρκεια της νύχτας πρέπει να υπάρχει ένας λαμπτήρας χαμηλής έντασης φωτός, για να μην χάνουν τον προσανατολισμό τους.\nΔείτε: Φωτισμός εκτροφείου πτηνών\nΑν το κλουβί τους είναι μεγάλο, πχ 90x60x60 και οι ταΐστρες-ποτίστρες βρίσκονται στην απέναντι πλευρά της φωλιάς, πρέπει να τις μετακινήσουμε ή όχι σε κοντινότερη της φωλιάς απόσταση.\nΕίναι προτιμότερο -όχι απαραίτητο- να μετακινηθούν οι ταΐστρες και οι ποτίστρες σε κοντινή της φωλιάς απόσταση, καθότι η όλη διαδικασία του ταΐσματος των νεοσσών που είναι πράγματι σκληρή διαδικασία, τα αποδυναμώνει.\nΜπορούμε να καθαρίζουμε το κλουβί κατά τη διάρκεια της επώασης;\nΓεννούν συνήθως 4 έως 5 αυγά ανά δύο μέρες, μπορεί όμως και περισσότερα, 7-12.\nΚλωσά μόνο το θηλυκό;\nΜετά από 18 ημέρες περίπου και ανά 2 ημέρες οι υπόλοιποι νεοσσοί, με την σειρά που γεννήθηκαν τα αυγά.\nΔείτε: Διάρκεια επώασης διαφόρων ειδών πτηνών\nΟι νεογέννητοι νεοσσοί είναι εντελώς τυφλοί και ανήμποροι. Μπορούν να κρατάνε το κεφάλι τους και να στέκονται δειλά στα ποδαράκια τους, όταν είναι πλέον 2 εβδομάδων. Σε αυτό το στάδιο σχηματίζουν σωρό το ένα πάνω στο άλλο για να υποστηριχθούν σωματικά και να έχουν ζεστασιά.\nΞεκινήστε από αυτό το στάδιο να χαϊδεύετε για περίπου 5 λεπτά απαλά τους νεοσσούς, έχοντας τα χέρια σας καθαρά και ζεστά. Βάλτε τους στην παλάμη σας, έναν την κάθε φορά. Με αυτόν τον τρόπο θα συνηθίσουν την ανθρώπινη επαφή και δεν θα σας φοβούνται όταν βγούνε από την φωλιά τους.\nΠρέπει ή όχι να ελέγχουμε τη φωλιά κι ναι, πώς;\nΝαι, μετά την γέννηση και του δεύτερου αυγού ελέγχουμε μια φορά την ημέρα το εσωτερικό της φωλιάς για την απομάκρυνση τυχόν σπασμένων αυγών ή νεκρών νεοσσών. Ενδείκνυται και η ωοσκόπηση με ειδικές λυχνίες ή στο δυνατό φως κοινών λαμπτήρων για να δούμε αν τα αυγά είναι άσπορα, (για όσους πιστεύουν ότι θα τα καταφέρουν, χωρίς να σπάσουν τα αυγά), πάντα όμως φορώντας γάντια μιας χρήσεως επειδή τα ανθρώπινα χέρια μπορούν να μεταδώσουν επικίνδυνα και μοιραία για την ζωή των πουλιών μικρόβια.\nΔείτε: Εμβρυϊκή νέκρωση στα πτηνά\nΕπίσης, αν έχουμε περισσότερα των 5 αυγών στη φωλιά και συγχρόνως έχουμε ένα άλλο ζευγάρι Μπάτζι σε φάση αναπαραγωγής που όμως έχει λίγα αυγά, καλό είναι να μετακινήσουμε τα περισσευούμενα αυγά στη φωλιά του άλλου ζευγαριού, που ευχαρίστως θα τα υιοθετήσουν. Έτσι θα μειώσουμε τον κίνδυνο κάποιοι νεοσσοί να λιμοκτονήσουν από το μη επαρκές τάϊσμά τους από τους γονείς.\nΗ όλη διαδικασία, πρέπει να γίνεται με μεγάλη προσοχή και καλύτερα όταν οι γονείς βρίσκονται εκτός της φωλιάς και φορώντας πάντα γάντια μιας χρήσεως. Υπάρχει βεβαίως και η λύση του ταΐσματος των νεαρότερων, άρα και πιο αδύνατων νεοσσών με την σύριγγα και την ειδική τροφή για νεοσσούς, (κρέμα-χυλός), αλλά αυτή προϋποθέτει γνώσεις και επιδεξιότητα. Δεν συνιστάται στους μη έχοντες πρότερη εμπειρία.\nΕλέγχοντας τον πρόλοβό του, τον σάκο που βρίσκεται κάτω από το ράμφος του πουλιού και είναι αρκετά ευδιάκριτος στους νεοσσούς. Πρόλοβος γεμάτος σημαίνει επαρκής ποσότητα τροφής.\nΠότε βγαίνουν τα πουλάκια από τη φωλιά και πότε ανεξαρτητοποιούνται;\nΠρέπει να περάσουν τουλάχιστον 6 εβδομάδες για να ανεξαρτητοποιηθούν από τους γονείς τους, αλλά και τότε θα πρέπει να είμαστε βέβαιοι ότι μπορούν να τραφούν μόνοι τους. Όταν τους χωρίσετε από τους γονείς, θα πρέπει να τους παρακολουθείτε στενά, έως ότου βεβαιωθείτε ότι μπορούν να βρουν το νερό, μόνοι τους.\nΤαΐστρες και ποτίστρες θα πρέπει να τους είναι προσιτές και οι κούρνιες να βρίσκονται χαμηλά μέσα στο κλουβί. Ένα μικρό σχετικά κλουβί θα ήταν ιδανικό για την περίπτωση αυτή. Αργότερα μπορείτε να τους βάλετε σε μεγαλύτερο κλουβί.\nΔείτε: Κλουβιά για Παπαγάλους\nΣε πόσες γέννες μπορούμε να υποβάλλουμε το ζευγάρι μας;\nΤο ανώτερο 3 γέννες τον χρόνο. Πουλιά που υποβάλλονται σε περισσότερες γέννες εξασθενεί ο οργανισμός τους και αυτό μπορεί να αποβεί μοιραίο. Σε 2 συνεχόμενες γέννες, θα πρέπει ή βάζουμε καινούργια φωλιά ή να έχουμε καθαρίσει και απολυμάνει επιμελώς την προηγούμενη.\nΕπιτρέπεται το ζευγάρωμα πουλιών που έχουν συγγένεια μεταξύ τους\nΌχι. Πρέπει να αποφεύγεται με κάθε τρόπο διότι κρύβει αρκετούς κινδύνους. Οι απόγονοι των αιμομιξιών μπορεί να είναι ασθενικοί, παραμορφωμένοι το δε προσδόκιμο όριο της ζωής τους είναι μικρότερο του συνηθισμένου.\nΜπορούμε να προβλέψουμε το χρώμα των νεοσσών από το χρώμα των γονέων;\nLikes: Οι Virginia, Panagiota., CHRIS ARTINOS και 6 άλλοι\nΚατατοπιστικό, κατανοητό ακόμα και για τον νέο ιδιοκτήτη - εκτροφέα. Μπράβο!!!\nΔύο παρατηρήσεις όσων αφορά την παράγραφο:\nΚατά την γνώμη μου, ναι επιτρέπεται το ζευγάρωμα πουλιών που έχουν συγγένεια μεταξύ τους, όταν αυτό γίνεται με γνώση και σύνεση. (Inline breeding) με σκοπό την καλυτέρευση χαρακτηριστικών.\nΝαί μπορούμε να προβλέψουμε το χρώμα αλλά και το φύλο των νεοσσών, όταν ξέρουμε επακριβώς το backround των γονέων (μεταλλάξεις, φορείς μεταλλάξεων).


Blueground: Νέα Χρηματοδότηση ύψους $50 εκ.\nΣημαντική αύξηση του εργατικού δυναμικού σε Ελλάδα και εξωτερικό\nnews247 31 Οκτωβρίου 2019 14:51\nΜέσα σε έξι μόλις χρόνια, η Blueground έχει καταφέρει να αλλάξει τα δεδομένα στον κλάδο του real estate. Οι ενδιαφερόμενοι ενοικιαστές μπορούν να νοικιάσουν το διαμέρισμά τους εύκολα και γρήγορα μέσα από το website της εταιρείας (https://www.theblueground.com/) με ενημερωμένη διαθεσιμότητα και πλούσιο φωτογραφικό υλικό. Καθ’ όλη τη διάρκεια της διαμονής τους έχουν τη δυνατότητα να επικοινωνήσουν άμεσα με την ομάδα υποστήριξης πελατών μέσω της ειδικής mobile εφαρμογής. Παράλληλα, οι ιδιοκτήτες ακινήτων βρίσκουν στην Blueground τον ιδανικό ενοικιαστή. Το σταθερό μηνιαίο εισόδημα, τα συμβόλαια μακράς διάρκειας και η δυνατότητα συμμετοχής σε καινοτόμα προϊόντα που αποφέρουν μεγαλύτερες αποδόσεις από ένα απλό ενοίκιο είναι μερικά μόνο από τα πλεονεκτήματα που απολαμβάνουν οι εκατοντάδες ιδιοκτήτες που συνεργάζονται με την Blueground.


«Βγείτε στα πλέι-οφ γιατί... θα μας βρείτε μπροστά σας»!\nΜερίδα οργανωμένων οπαδών του Παναθηναϊκού επισκέφτηκε σήμερα την Παιανία, απαιτώντας από τους παίκτες του «τριφυλλιού» να βγουν στα πλέι-οφ.\nΕπεισοδιακή ήταν η σημερινή προπόνηση των «πράσινων», καθώς 20 με 25 περίπου οργανωμένοι οπαδοί βρέθηκαν με… εχθρικές διαθέσεις έξω από τις εγκαταστάσεις της ομάδας μετά την πρωινή προπόνηση , καλώντας σε έντονο ύφος τους παίκτες να… ματώσουν την φανέλα:\n«Βγείτε στα πλέι-οφ. Δεν πάει άλλο. Σας έχουμε στηρίξει από την αρχή, αλλά δεν ανεχόμαστε τέτοια εικόνα. Αν κοιτάτε μόνο τα λεφτά σας και δεν ματώσετε για την φανέλα που φοράτε θα μας βρείτε μπροστά σας»\nΣτη συνέχεια υπήρξε και ιδιαίτερη συνομιλία με τον Ζαν Αλέν Μπουμσόνγκ:\n«Περιμένουμε περισσότερα από εσένα. Είσαι από τους πλέον ακριβοπληρωμένους και πρέπει να δίνεις περισσότερα στην ομάδα».


Ερώτηση ασφαλείας: 7 + 9 =\nΗ ΑΒ Βασιλόπουλος κατέκτησε αργυρό βραβείο για την Εταιρική Κοινωνική Ευθύνη και Τιμητικό Έπαινο στις δράσεις «για τον Άνθρωπο».\nΗ πρώτη συμμετοχή της ΑΒ Βασιλόπουλος στο CRI (Corporate Responsibility Index), κορυφαίο παγκοσμίως εργαλείο αντικειμενικής αξιολόγησης των επιδόσεων σε θέματα Εταιρικής Κοινωνικής Ευθύνης, ανέδειξε και επιβράβευσε το υψηλό αίσθημα Εταιρικής Υπευθυνότητας, που διακατέχει καθετί που κάνει η εταιρεία, κάθε μέρα.\nΜέσα από μια δύσκολη αλλά πολύ αξιόπιστη διαδικασία, αξιολογήθηκαν οι πολιτικές της AB Bασιλόπουλος σε όλα τα εργασιακά θέματα όπως προγράμματα ασφάλειας, Υγείας, καθώς και η δίκαιη διαχείριση μεταξύ όλων των εργαζομένων της. Αξιολογήθηκαν οι επιδόσεις της σε σχέση με τους πελάτες και τους προμηθευτές της αλλά και θέματα που αφορούν στην υπευθυνότητα και την ποιότητα. Αξιολογήθηκε η δέσμευσή της για μείωση πλαστικού και σπατάλης τροφίμων κατά 50% μέχρι το 2025 αλλά και οι ενέργειές της για τον περιορισμό του διοξειδίου του άνθρακα και οι πρακτικές απέναντι στην κλιματική αλλαγή. Αξιολογήθηκε και η δέσμευσή της απέναντι στην κοινωνία, η οποία είναι, άλλωστε, η βάση και ο σκοπός της δραστηριότητάς της ΑΒ Βασιλόπουλος.\nΤο 2019, η ΑΒ Βασιλόπουλος προσέφερε μέσα από τα προγράμματά της, δωρεές αξίας €3,1 εκατ. Με τη συμβολή των ανθρώπων της και των πελατών της ενίσχυσε 250 φορείς που στηρίζουν συνολικά 123.000 συνανθρώπους μας. Με τα προγράμματά της αποδεικνύει στην πράξη ότι η Εταιρική Υπευθυνότητα αποτυπώνεται σε κάθε βήμα της εταιρείας. Αποτελεί ζωτικό κομμάτι της ιστορίας, του παρόντος και του μέλλοντος του brand.\nΜέσα από το πρόγραμμα ΔΙΑΤΡΟΦΗ προσέφερε πάνω από 200.000 υγιεινά γεύματα σε μαθητές σχολείων.\nΤα ΤΡΟΦΙΜΑ ΑΓΑΠΗΣ γέμισαν το «τραπέζι» τοπικών φορέων με 868.000 γεύματα αξίας 2,6 εκατ. ευρώ.\nα καταστήματα της ΑΒ με τη Συγκέντρωση Τροφίμων είναι εκεί για τοπικά ιδρύματα και φορείς.\nΜε τα προϊόντα καλού σκοπού και τα κουπόνια αλληλεγγύης προσέφερε 30.433 ευρώ που αντιστοιχούν σε 10.144 γεύματα για την ενίσχυση των τοπικών φορέων.\nΜε τα προγράμματα στήριξης των Ελλήνων παραγωγών -το 90% των προμηθευτών μας- ενισχύει τον πρωτογενή τομέα και τις τοπικές οικονομίες.


Τέλος ο ΦΠΑ στις δωρεές προς το δημόσιο λόγω κορωνοϊού - Τηλεόραση ΚΟΣΜΟΣ ΡΟΔΟΣ - TvKosmos.gr\n22 Σεπτεμβρίου, 2020, 2:24 μμ\nΑρχική Οικονομία Τέλος ο ΦΠΑ στις δωρεές προς το δημόσιο λόγω κορωνοϊού\n“Ο Υφυπουργός Οικονομικών, κ. Απόστολος Βεσυρόπουλος, ύστερα από εισήγηση του Διοικητή της ΑΑΔΕ, κου Γιώργου Πιτσιλή, εξέδωσε απόφαση, με την οποία καθορίζεται η διαδικασία χορήγησης/εφαρμογής απαλλαγής από τον Φ.Π.Α. των παραδόσεων αγαθών και παροχών υπηρεσιών που πραγματοποιεί ο υποκείμενος στον φόρο προμηθευτής προς δωρητή, εφόσον ο τελευταίος τα χρησιμοποιεί στο πλαίσιο σύμβασης δωρεάς που συνάπτει είτε με φορέα του δημοσίου τομέα, είτε με Ν.Π.Ι.Δ. που έχει συσταθεί με ειδικό νόμο για το δημόσιο συμφέρον, είτε τέλος με άλλες οντότητες που εποπτεύονται από τους παραπάνω φορείς.\nΣε αυτές τις κρίσιμες στιγμές, η Κυβέρνηση, αξιοποιεί όλα τα νομικά εργαλεία που διαθέτει με στόχο όλοι μαζί, δημόσιος και ιδιωτικός τομέας, να αντιμετωπίσουμε αποτελεσματικά την απειλή του κορονοϊού (COVID-19), δείχνοντας έμπρακτα την αλληλεγγύη μας προς τους συμπολίτες μας και υπηρετώντας το δημόσιο συμφέρον”.\nΠροηγούμενο άρθροΓεννήθηκε ακόμα ένα παιδί με μητέρα θετική στον κορωνοϊό\nΕπόμενο άρθροΔίνει την Πυλαία στην Πολιτεία για τον κορωνοϊό • Tvkosmos


Αληθινα Γεγονοτα: Οι αρχαίοι Έλληνες φοβόντουσαν τα ζόμπι -Απίστευτη αρχαιολογική ανακάλυψη\nΟι αρχαίοι Έλληνες φοβόντουσαν τα ζόμπι -Απίστευτη αρχαιολογική ανακάλυψη\nΟι αρχαίοι Έλληνες πίστευαν στην ύπαρξη ζόμπι.\nΤουλάχιστον αυτό αποδεικνύει πρόσφατη αρχαιολογική μελέτη στους σκελετούς που βρέθηκαν στη νεκρόπολη αρχαιοελληνικής αποικίας στην Σικελία.\nΕνα σώμα, που βρέθηκε στον τάφο υπ” αριθμόν 653, περιείχε ένα άτομο αγνώστου φύλου, το οποίο βίωσε περίοδο σοβαρού υποσιτισμού ή ασθένειας στη ζωή του.\nΩστόσο αυτό που είναι ασυνήθιστο στον συγκεκριμένο τάφο είναι ότι το κεφάλι και τα πόδια του ατόμου καλύπτονταν πλήρως από μεγάλα θραύσματα αμφορέων, όπως αναφέρει στο Discovery Channel η Κάρι Σουλόσκι Γουίβερ, αρχαιολόγος στο Πανεπιστήμιο του Πίτσμπουργκ.\nΟ άλλος παράξενος τάφος, υπ” αριθμόν 693 περιείχε τα λείψανα ενός παιδιού αγνώστου φύλου και ηλικίας περίπου 8 με 13 ετών. Δεν υπάρχουν ενδείξεις ότι πέθανε από κάποια ασθένεια ή υποσιτισμό, όπως στην προηγούμενη περίπτωση, παρ “όλα αυτά το παιδί θάφτηκε με πέντε μεγάλες πέτρες τοποθετημένες πάνω από το σώμα του. «Φαίνεται ότι αυτές οι πέτρες χρησιμοποιήθηκαν για να παγιδεύσουν το σώμα στον τάφο του» εξηγεί η Γουίβερ.\nΗ Νεκροφοβία ή ο φόβος των νεκρών, είναι μια έννοια που έχει παρουσία στον ελληνικό πολιτισμό από τη Νεολιθική περίοδο μέχρι σήμερα.\nΚατάδεσμοι, πλακίδια χαραγμένα με μαγικά ξόρκια, βρέθηκαν επίσης στο νεκροταφείο, υποδηλώνοντας ότι ορισμένοι κάτοικοι της Καμαρίνα χρησιμοποιούσαν κατάρες και ξόρκια για να σηκώσουν τους νεκρούς από τους τάφους τους.\nΗ έρευνά της θα συμπεριληφθεί στο βιβλίο «Η βιοαρχαιολογία της κλασικής Καμαρίνα: Η ζωή και ο θάνατος στην Ελληνική Σικελία» το οποίο θα δημοσιευθεί από το Πανεπιστήμιο της Φλόριντα το Σεπτέμβριο.http://apocalypsejohn.com/